c: text/html

text:
Ni Misa, ni pensionada, ni durante oracion ladron ta respeta mas, ela horta tas di dama ora e tabata resa!
Diabierna mainta a sosode un caso condenable unda un ladron a drenta Misa di Dakota y a bay cu tas di un dama pensionada cu tabata resa dilanti Santisima. Informacion a drenta cu lo tin un atraco a caba di sosode na Shimarucustraat na Dakota, mesora a dirigi un patruya na e sitio. Na yegada di e patruya a bin compronde cu aki ta trata di un dama di edad cu a declara cu e tabata resando den Misa y a sinti un hende drenta pero ela kere cu e persona tambe lo a bay resa pero a sinti movecion banda di dje y djey a tende e persona bandona e misa ora e dama a bira wak su tas a somenta. E dama a core sali pafo y a wak un individuo hoben bruin un tiki yen bisti cu flanel color creme riba bais anto cu e tas di e dama na banda bayendo cun'e. Polis a tuma e keho y a core rond wak si por topa cu e sospechoso pero no.

robotstxt: allowed

filter: keep


text:
Difteria a repunta. E conhuncion di un serie di factor negativo a ocasiona e aparicion di casonan cu asina un forsa cu ta preocupa e dokternan.
Venezuela ta enfrenta un reemergencia di Difteria 24 aña despues, di e Facultad di Medicina di Universidad Central di Venezuela, cuater specialista a expone nan punto di bista y recomendacion riba e enfermedad di alto contagio aki.
E evento a conta cu e participacion di e specialistanan Julio Castro, medico internista y infectologo di e Instituto di Medicina Tropical; Juan Feliz Garcia, pediatra y infectologo; Lisbeth Aurenty, pediatra y infectologo y Huniades Urbina, pediatra y intensivista, ambos adscrito na Hopsital de Niños J.M de los Rios.
Julio Castro a inicia cu e videoconferencia y a detaya e situacion epidemiologico di difteria, cu tin un riesgo di transmision di agentenan infeccioso di 85%.
Den añanan 40, difteria tabata tin un indice halto endemico y di mortalidad. Tabata un di e principal causanan di morto cerca mucha,” Castro a sostene, kende a añadi cu entre 1980 y 2000 e tabata bastante controla pa e introduccion di vacuna.
E principal causanan di e incremento reciente di casonan di difteria na Venezuela ta responde cu awo tin mas adulto y mucha susceptibel, na e deterioro di aspectonan socioeconomico y na movimentonan di e poblacion, vooral den e estado Bolivar. Riba esaki por suma e retardo di e medidanan di prevencion y e falta di insumo.
Di su parti, Juan Felix Garcia a expone riba e cuadro clinico, diagnostico y tratamento di difteria. “E ta un enfermedad agudo, contagioso y di alto indice di mortalidad,” e specialista den Pediatria y Infectologia, a precisa. Entre e sintomanan ta e secrecion nasal, malestar anorexico, tosamento persistente, roncamento y dificultad pa hala rosea.
E transmision di e agentenan infeccioso ta pa via aereo y pa contacto cu pashentnan infecta. “Personanan mester ta atento si nan ta presenta algun di e sintomanan, vooral esnan cu ta biba den un zona caminda cu ta existi sospecho di csonan di difteria,” Garcia a apunta.
Activa alarma
E indice halto di e reciente casonan sospechoso tin cu activa e alarmanan sanitario y hospitalario. E mediconan mester tuma muestra pa e cultivo di secrecionnan nasal y informa laboratorio, pa evalua e presencia di germennan toxigenico. Aunke e pashent ta infecta, e mester wordo vacuna.
Difteria ta contagioso, shete dia prome cu cuminsamento di e sintomanan y e pashentnan no trata ta infeccioso di dos pa tres siman.
E medidanan di prevencion di difteria a wordo presenta pa Lisbeth Aurenty, kende a recalca cu e principal strategia di eradicacion eficaz di e enfermedad ta e vacunacion.
E strategianan preventivo ta disminui e mortalidad y e enfermedadnan reemergente,” Aurenty a splica, kende a destaca tambe cu henter e programa di inmunizacion tin cu alcansa un nivel superior di 90% pa e poblacion infantil y por lo menos 75% pa hoben y adulto. Otro strategia di prevencion di prevencion necesario ta e generacion di alto nivelnan di vacunacion na luganan endemico pa evita brote den e poblacion.
Finalmente, Huniades Urbina, a recalca cu “Venezuela no ta prepara pa enfrenta un brote di difteria debi cu no ta cumpli cu e cobertura di vacunacion cu e Organisacion Mundial di salud ta recomenda, pasobra no tin suministro oportuni di remedi y pasobra ta existi fayo den informacion na e comunidad di parti di e autoridadnan competente.”
Pa enfrenta tal situacion el a recomenda promove un cobertura halto di vacuna y un notificacion tempran di casonan sospechoso di difteria.
E videoconferencia a wordo difundi na universidad, institucionnan di salud publico y priva y gruponan di trabao di sociedadnan cientifico.


text:
- Created: 12-05-18
- Last Login: 20-05-18
User Profile
Isha advertisements
Description: Pa motibu di viaje ta bende Daihatsu sirion stender speed 2009. Ku airco, Radio, Ku seguro y plachi number paga henter anja. Hopi bon kondishon paden y pafo. Tiki k.m kore. Zuinig na gasolin. Motor 100/100. Pa aspraak of mas informashon app of jama:5159995154819.
Publish Date: 18-05-18
Description: Ta bende un daihatsu sirion stender speed 2009. Ku number paga henter anja. Seguro paga. Tiki kore. Airco friew friew. Zuinig na gasoline Radio c.d. Bon kondishon paden y pafo. Motor zuiver zuiver. Pa aspraak y si bo ta kla pa kumpra:por jama of app na 5154819. Hende serio.
Publish Date: 12-05-18
Description: Ta bende Daihatsu sirion 2009stender speed. Number paga henter anja. Seguro paga. Airco friew friew. Den bon kondishon paden y pafo. Tiki kore. Motor zuiver zuiver. Preis:6900 florin por papia tokante preis. Hende serio por pasa wak basta ta kla pa kumpra. Por jama of app na 5154819.
Publish Date: 12-05-18


text:
Directie Natuur en Milieu ta observa dia International di Mondi y tur Mata
- Details
Dia 21 Maart ta dia International di Mondi y tur Mata. Nacionan Uni su Asamblea Genereal a declara na December di 2012 cu cuminsando na 2013 e fecha aki di tur aña e miembro estadonan lo observa e fecha aki como “International Day of Forrests and the Tree”. Di parti di Directie Natuur en Milieu (DNM), departamento gubernamental encarga cu e maneho di Naturalesa y Medio Ambiente nos kier a concientisa pueblo ariba e fecha importante aki pa futuro generacion.
Matanan y areanan grandi cu mata (mondi) ta sostene nos y proteha nos, asina duna aire limpi y awa, salvaguardiando e biodiversidad y asina tambe yuda contra e fenomeno di cambio di clima. Pa hopi hende tambe mata ta prove cuminda y trabow. Ta keda na nos pa mantene y proteha nos mondi y su matanan- nos futuro ta depende di esaki.
DNM ta encurasha pueblo di Aruba pa e dia aki hunto cu bo famia, grupo di amigo, organizacionan, compania, I of grupo social pa planta un mata. Tambe lo ta di importancia pa refleha ariba e dia y puntra nos mes “Ta necesario pa capmento di mata of rosamento di tereno den totalidad?”. Tambe puntra: “Cua por ta e concequencia di esaki pa nos ecosystema I biodiversidad?”
DNM kier a enfoca e aña aki ariba e matanan di mangel. Aunque cu Aruba su clima ta uno hopi seco, nos naturalesa ta uno hopi varia. No ta cadushi y tuna so bo ta haya den nos naturalesa. Den nos naturalesa bo ta encontra areanan yena cu matanan di mangel. E areanan cu hopi mangel aki nos por bisa nan ta cumpli cu e definicion di un “forrest”, cu ta un area cu un densidad grandi di mata. Pesey na Aruba nos ta considera nos areanan di mangel como areanan unico y importante cu nos mester proteha y conserva. Mangelnan tin varios funcion y esakinan ta entre otro: yuda cu e reduccion di CO2, proteccion y escondite pa fauna, atrapa sedimentonan cual lo yuda pa proteha nos coralnan, mantene y crea suelo, y lugar pa reproduci di varios especie marino y terrestre. Pa nos fauna marino e mangelnan ta di sumo importancia mirando cu varios bestia ta pone webo den e areanan aki of nan yiunan ta usa e mangelnan como lugar pa nan sconde y crece. Despues cu e yiunan bira mas grandi nan ta bandona e mangelnan pa bay biba riba e rifnan mas pafo di nos costanan. E biodiversidad cu bo ta haya den e areanan di mangel ta uno di esunnan di mas halto na Aruba. E importancia di matanan di mangel ta grandi y pesey nos tur mester juda pa cuidanan.


text:
ORANJESTAD – CrossFit Open 2017 ta un competencia national y international unda e atletanan ta midi nan limite y forza cu otro pa cu nan desaroyo personal. Na mesun momento tambe por wak con nan ta rank internationalmente contra atletanan rond di mundo. Bin apoya nos atletanan local den nan bataya durante e famoso CrossFit Games Open, unda pa 5 siman consecutivo e atletanan lo tin cu completa un workout diferente cada siman, y nan lo hanja e oportunidad di cualifica pa e CrossFit Regionals den e region Latino Americano. Ademas, lo tin un competencia in-house unda tur e atletanan di Muscles & Lungs ta participa localmente contra otro pa asina gana premio y mucho mas.
5 Siman largo| February 24 pa Maart 25, 2017
Tur diahuebs anochi nos lo anuncia na publico di Aruba kiko e workout lo ta bai ta di e siman. E workoutnan lo wordo hasi riba diasabra di 4:00PM – 9:00PM. E prome siman 17.1 lo ta bai ta February 24 cu lo ta riba un Diabierna.
Schedule pa cu e OPEN di cada siman 4:00PM – 9:00PM:
Week 1= 17.1: February 24
Week 2= 17.2: Maart 04
Week 3= 17.3: Maart 11
Week 4= 17.4: Maart 18
Week 5= 17.5: Maart 25
Registration pa Open a cuminsa January 12, 2017 y lo sera February 16, 2017 Si bo ta desea di participa please pasa na ML pa yena e papel di registration. Muscles & Lungs ta invita henter pueblo di Aruba pa bin wak y sera conoci cu e deporte di CrossFit na Muscles & Lungs CrossFit situa na LG Smith Blvd 120 banda di CMB blvd.
No perde boso chens pa sera conoci cu e gran deport di CrossFit unda cu anja pasa mundialmente mas cu 200.000 hende a participa den e CrossFit Games Open. E competencia ta duna tur hende na mundo un chens di demonstra nan abilidadnan den CrossFit. Si bo kier sa kico CrossFit ta of bo kier wak, bo kier sera conoci cu algun di nos atletanan, pasa serca nos y buska informacion. Check out nos website na www.musclesandlungscrossfit.com y nos facebook page MusclesandLungs CrossFit pa mas informacion bo por yamanos libremente na 5869188.
Pa loke ta trata HIGH Performance, nan ta encarga cu e instalashon di un escenario completo cu Audio, Lightings, T.V. y mucho mas. E aliansa strategico entre Muscles & Lungs CrossFit N.V. Y HIGH Performance ta uno hopi importante den e desaroyo di proyectonan cu ta recarga deporte na Aruba. Ja caba a wordo organisa diferente actividanan local. Claramente M&L ta encarga cu e train di e atletanan y e organizacion na nivel deportivo y HIGH Performance ta encarga cu e presentacion y e parte tecnico di un escenario cu su structura, sonido, etc. Durante e aña nos lo bay traha cu e enfoque pa crea actividadnan deportivo na nivel nacional y international. Na nivel nacional nos kier sigi cu nos acostumbrado In House Open Competitions y otro actividanan y den enfoke internacional nos kier atrae turistanan cu ta gusta experiencianan deportivo na diferente lugar; den nos caso na Aruba creando un experiencia nobo pa un tipo especifico di turista.
Muscles & Lungs ta e place to be pa wak e CrossFit Open na Aruba!


text:
Un total di 10 ekipo lo bataya pa e trofeo Campeonato di futbol division di honor ta cuminsa diabierna awo
ORANJESTAD, Aruba – 8 di october 2017: Diabierna awor dia 13 di october 2017 lo inicia e campeonato nacional di division di honor di nos deporte rey, futbol. Arubaanse Voetbal Bond (AVB) ta masha orguyoso di anuncia cu 10 ekipo a inscribi pa e campeonato aki, di cual e prome rond ta cuminsa diabierna awo y lo termina dia 10 di december 2017.
Ekiponan cu lo hunga contra otro den e prome rond aki ta SV RCA, SV Caiquetio, Deportivo Nacional, SV Riverplate, SV Bubali, SV La Fama, SV Caravel, SV Britannia, SV Estrella y SV Dakota. Tur wega ta riba diabierna, diasabra y diadomingo y tur ta tuma luga den Stadion Guillermo P. Trinidad na Dakota.
“Nos tabatin un tremendo campeonato 2016-2017 y mi expectativanan ta pa esun aki ta miho cu aña pasa. AVB hunto cu e clubnan ta canando un trayectorio di profesionalisacion y adaptacion, pa garantisa mas calidad di wega y hungadonan miho prepara, cu tecnica moderno, capaz pa hunga na Aruba of den nos region”, asina ing. Richard Dijkhoff, Presidente di AVB a duna di conoce.
Separa di e clubnan, AVB a haci inversionnan grandi den amplia su oficina na Shaba, pa por tin un ekipo profesional pa organisa, dirigi y supervisa weganan di futbol na Aruba. Tambe ta invertiendo den nos refereenan, den Match Officials, den e coachnan di teamnan y asina por menciona.
“Mi por bisa cu hopi orguyo, cu despues di hopi trabou y contacto internacional, awendia KNVB di Hulanda y CONCACAF tin hopi wowo riba Aruba y ta dunando nos un man den e trayecto pa hisa nivel di futbol en general riba nos isla. No solamente cu placa, pero tambe cu ekipo y conocemento”, asina Richard Dijkhoff a splica cu un sonrisa di orguyo riba su cara.
Pa awor, ta invita comunidad amante di futbol, pa yega stadion pa sostene y apoya nos futbolistanan di e 10 ekiponan competiendo na e nivel mas halto posibel di futbol, buscando e trofeo di campeon.
A funda Arubaanse Voetbal Bond (AVB) na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e A funda Arubaanse Voetbal Bond na aña 1932 y a afilia na CONCACAF na aña 1986 y despues na FIFA na aña 1988. E ta e organisacion cu ta maneha futbol amateur y profesional riba nos isla, incluyendo e muchanan, hoben, hende muhe y adultonan. Nan ta responsabel pa sanciona e refereenan y e torneonan di futbol organisa pa mayoria liga. E oficina di AVB ta situa den Compleho Deportivo Frans Figaroa na Noord.


text:
DEN HAAG – Tweede Kamer di Hulanda ta sostene descion di gobierno Hulandes pa interveni na St Eustatius. Pero gobernantenan di e isla mes ta desapunta den e decision. Durante un debate na Hulanda cu secretario di estado Hulandes Raymond Knops, partidonan politico a conclui cu no tabatin otro alternativa pa interveni. Parlamentario di St Eustatius mientrastanto Charles Woodley ta opina cu Hulanda a ignora nan y no ta(bata) contestando nan plegaria pa ayudo. Dialuna Hulanda a tuma decision pa interveni y goberna e isla te proximo aviso debi na ‘desorden politico’.
HULANDA
Tweede Kamer ta haya e decision tuma necesario.” E gobierno (di e isla) mes a pone su mes den e situacion ey, door di actua ilegalmente” parlamentario van Raak (SP) a bisa. E ta haya corecto cu e mandatario responsible pa asuntonan di Reino a bay di acuerdo pa yama si ta posibel, eleccion mas lihe posibel, pa e pueblo haya su poder bek.
WOODLEY
Di otro banda, diputado di e isla Charles Woodley y esun responsible pa finanza ta desapunta den e decision di Hulanda, segun e portal Nu. Nl. Segun Woodley, e accion di Hulanda tabata bisto pero nan ta haye completamente incorecto. Woodley ta haya cu no por culpa e gobierno pasobra ta Hulanda mes a impone un CFT, y nan (CFT ) mes no ta papia di mal maneho financiero. “Hulanda no ta contesta nos preguntanan, y ta ignora nos gobierno”, Woodley a bisa. Segun e mandatario local, masha tempo a pidi pa placa pa e.o. drecha caminda. E gobierno di Statia mester a reuni dialuna y diamars internamente y atende esaki cu abogadonan riba con pa atende cu e situacion. Eventualmente nan tin pensa di pidi atencion internacional pa e caso.
DEN HAAG – Gobierno Hulandes a tuma medida pa garantiza suministro di gasoline y coriente na Bonaire, despues cu e compania Mericano ConocoPHillips a confisca e reservanan di petroleo di e lugar local di almacenahe. Asina secretario di estado Hulandes Raymond Knops a bisa e partner di noticia Caribisch Netwerk diaranson. E terminal di petroleo BOPEC ta importante pa produccion di electricidad di habitantenan di Bonaire.
CARACAS/ORANJESTAD – Comunicacion aereo y maritimo cu Venezuela ta solamente via Valencia, estado Carabobo y Punto Fijo, estado Falcon por lo pronto. Mientras cu enberdad e relacion entre Venezuela y islanan ABC a ‘normaliza’ dialuna, esaki no kier men cu e trafico aereo y maritimo ta reanuda manera antes, usando p.e e aeropuerto di Maiquetia na Caracas y tur otro waf cu tabata uza antes. NoticiaCla a confirma cu su fuentenan cu e unico aeropuerto cu por usa pa yega y sali di dje na Venezuela ta esun di Valencia, esta aeropuerto Arturo Michelena, y pa waf por uza solamente esun di Punto Fijo, esta waf di Guaranao pa e islanan ABC. Esaki ta pa duna tempo pa por conforma e comisionnan mixto cu a palabra den e acuerdo. Tanten ta uza solamente e dos puntonan di salida di Venezuela.
CARACAS/ORANJESTAD - E prome buelo comercial di Aruba pa Venezuela a tuma lugar dialuna atardi caba, cu tabata e avion di Aruba Airlines for di Valencia. Pa e ocasion ey, tabatin e delegacion di gobierno Venezolano lidera pa minister di transporte Carlos Osorio y e director di e aereoliña.
CARACAS/ORANJESTAD – Mientras cu Venezuela y gobierno di Reino Hulandes a firma un documento diasabra cu a resulta den reapertura di e frontera entre e paisnan menciona, e documento original ta data di 2013 caba. Ademas, ta considera esaki tambe parti di e acuerdo palabra na januari di e aña aki. Asina e vice presidente di Venezuela El Aissami a bisa riba su cuenta twitter.
CARACAS/ ORANJESTAD –Despues di un reunion largo entre vice presidente di Venezuela Tareck El Aissami y e minister di relacionnan exterior Hulandes Stef Blok, e vice presidente den un conferencia a anuncia cu ta elimina e blokeo entre Venezuela y islanan ABC, pero ta sigui cu un bon control pa evita contrabanda di e islanan. “Nos ta cuminsa un etapa nobo”, El Aissami a bisa. “Tur loke e islanan (ABC) mester, nan lo haya cu apoyo di Venezuela. E ta un acuerdo historico” El Aissami a sigui bisabisa. “Cuminsando awe ta cuminsa e proceso pa normaliza e relacion maritimo y area cu e islanan ABC” e vice presidente a finaliza bisando.
PHILLIPSBURG – St Maarten tin un coalicion nobo. Partidonan UD i SMCP a firma un acuerdo di 8 asiento den presencia di formado Theo Heyliger diahuebs anochi. Mas informacion no tabata conoci. Potret cortesia Luc Mercelina.


text:
Kurso ‘Guia Turístiko i Hospitalidat’ pa hóben a start
...80 hóben ta partisipá...
WILLEMSTAD- 11 di sèptèmber 2017 - Ku e meta pa baha desempleo bou di hóben i pa duna un aporte na desaroyo turístiko, CTB den estrecho koperashon ku SOAW i Reda Sosial a lansa un proyekto pa entrená hóbennan desempleá pa bira entreprenùr, Guia Turístiko òf pa traha den sektor di hospitalidat. Ta trata aki di un programa di sertifikashon pa hóbennan entre 18 i 33 aña ku durante un periodo di 6 luna lo haña un kurso intensivo di Guia Turístiko i Hospitalidat. Un total di 80 hóben a start awe ku e kurso. Na apertura di e kurso a hiba palabra Minister enkargá ku Desaroyo Ekonómiko, Dr. Steven Martina, Minister enkargá ku Desaroyo Sosial, Labor i Bienestar, sr. Hensley Koeiman, sr. Wilfred Bonafacia, Direktor di Reda Sosial i e trainer (OneCuraçao), sr. Emlyn Pietersz.
Aktualmente tin un eskases di Guia Turístiko sertifiká. Meta di e kurso aki ta pa entrená hóbennan entre 18 i 33 aña pa bira entreprenùr, Guia Turístiko òf pa traha den sektor di hospitalidat. Tambe e intenshon ta pa baha e skarsedat aktual pa Guia Turístiko dor di sòru ku hóbennan ku a sigui e training ku éksito por bai hasi e trabou aki.
E partidonan envolví den e proyekto aki ta, Ofisina di Turismo di Kòrsou (CTB) ku ta enkargá ku kordinashon di e kurso den su totalidat i ta kubri parti finansiero di e proyekto kual ta enserá gastunan di promoshon i gastunan relashoná ku e kursistanan. SOAW ku ta enkargá ku inskripshon, e proseso di selekshon i formashon sosial di e partisipantenan i lo duna un kontribushon finansiero pa kubri gastunan relashoná ku e kursistanan. Reda Sosial ku ta kubri e gastunan envolví ku e kurso i OneCuraçao ku ta e organisashon sertifiká di ‘Tourist Guide & Hospitality Training’ ku lo ta enkargá ku e kurso, material pa lès i lokashon. E kurso ta tuma lugá di sèptèmber 2017 pa mart 2018.
CTB, SOAW i tambe Reda Sosial ta deseá e kursistanan hopi éksito ku e kurso i ta spera di por topa ku kada unu di nan na mart 2018 na momentu ku e kurso finalisá.


text:
Notisia
-
Ministerionan ta deliberá riba Programa di Urgensia
Djabièrne 28 di yüli último, ambtenarnan di diferente ministerio di gobièrnu a bini huntu pa sigui…Lesa mas 31 Yüli 2017 - Den Komunikado
-
Gobiérnu ta dispidí di Beursalen rumbo pa Hulanda
Gobiérnu ta dispidí di Beursalen rumbo pa HulandaLesa mas 29 Yüli 2017 - Den Komunikado
-
Desaroyo Programa di Urgensia
Ministerionan ta deliberá riba Programa di UrgensiaLesa mas 28 Yüli 2017 - Den Komunikado
-
Enkuentronan ku bario
Preparashon Programa di Urgensia huntu ku bario
Lesa mas 25 Yüli 2017 - Den Komunikado
-
High Level Political Forum in New York
Promé Minister Rhuggenaath pa partisipá na
High Level Political Forum na New YorkLesa mas 17 Yüli 2017 - Den Komunikado
-
Bishita di UNHCR tema di refugiado
Resientemente Minister di Hustisia, señor Quincy Girigorie a risibí representantenan di e ofisina di UNHCRLesa mas 14 Yüli 2017 - Den Komunikado


text:
Gezonde School
Plan Strategico Scol Saludabel
Na November di aña 2011 pa medio di un Decreto Ministerial (MB) a instala e grupo encarga cu e Plan Strategico pa Scol Saludabel na Aruba.
Esaki a encera: skirbi un plan di maneho cu lo delinea e pasonan cu mester sigui pa yega na un Scol Saludabel cu ta pas pa Aruba. A uza diferente ehempel y strategia di tanto Latino America, Europa y Merca.
A traha un plan concreto cu a keda aproba pa e dos ministernan concerni, Minister di Educacion y Minister di Salubridad, y pa Conseho di Minister.
Plan di implementacion
E siguiente paso tawata pa traha un plan di implementacion. A instala , pa medio di un MB nobo, un grupo di implementacion cu ta consisti di:
- 2 representante di Departamento di Enseñansa Aruba (DEA)
- 4 di Departamento di Salud Publico
- 1 di Departamento di Asuntonan Social
- 1 di Instituto Pedagogico Arubano (IPA)
A scoge 5 scol piloto pa cana e proceso di implementacion, cu ta:
- Mon Plaisir Basisschool
- Mon Plaisir Kleuterschool
- Scol Primario Kudawecha
- Scol Primario Cacique Macuarima
- Scol Primario St Paulus
A scoge e scolnan a base di criterianan manera ubicacion (diferente districto), tin un docente di Movecion y Salud, Comision di Mayor activo etc.
Kico ta un Scol Saludabel?
Un Scol Saludabel ta un scol cu di un manera structural y duradero ta traha riba mehoracion di salud di e mucha y di e maestro pa asina mehora su prestacion y calidad di bida. Esaki no ta un proyecto, pero ta bira parti di e maneho di scol. Cada scol ta determina individualmente su prioridadnan y ta traha su Plan di Salud di acuerdo cu su prioridadnan.
Plan di Salud
Na luna di mei 2013 a organisa un tayer di trabou. A invita 2 experto di Dienst Gezondheid en Jeugd (GGD) di Hulanda pa guia e grupo di implementacion y e 5 scolnan piloto di Aruba pa traha un Plan di Salud (2013-2016) pa nan scol.
Implementacion di e Plan di Salud aki a inicia den aña escolar 2013-2014.
Noticia
Info / Contact
DEA | Desaroyo di Curiculo | DESPA | IBISAScroll To Top


text:
ORANJESTAD(AAN):Diadomingo den ornan di mainta a sosode un accidente cu hende herida banda di Ex Kooyman. Dos auto a dal riba e cruzada.
Aki un no a duna preferencia na e otro.
Polis a bay cu urgencia ora e drenta e informacion.
Na yegada a haya dos Toyota, un berde cu no a duna preferencia y a sali for di Klip pa bay direccion Awacatistraat y e auto blanco cu tabata bay direccion pariba y no por a evita e desgracia.
E impacto tabata fuerte y daño material tabata hopi. Den e Tercel esnan herida tabata sinta. Tur a pasa den un susto.
Ambulance su personal a saca un man mesora pa esnan cu tabata herida.


text:
Kralendijk – Resientemente a tuma lugá e seremonia anual kaminda a konmemorá esnan ku a pèrdè nan bida durante e segunda guera mundial. Esaki a tuma lugá na e monumentu na pia di waf Chicu Mercelina.
E seremonia a inisiá ku ponementu di krans dor di Gezaghebber di Boneiru sr. Edison Rijna i sekretario di Entidat Públiko Boneiru sra. Nereida González na nòmber di Gobièrnu di Boneiru.
Siguí pa tokamentu di e himno di Hulanda Wilhelmus van Nassauwe i Himno di Boneiru, Tera di Solo.
Sr. Gerard van de Klis representadó e komunidat protestant, Gezaghebber di Boneiru sr. Edison Rijna i tambe e representante di Reino sr. Jan Helmond tabata e personanan ku a hiba palabra durante e seremonia
E aña aki e hóbennan di grupo 7 i 8 di skol Aquamarine a para ketu na e dia i a trese bunita frasenan dilanti boudi guia di nan dosentenan.
Na final di e diskursonan a tuma lugá e akto floral pa medio di diferente organisashon, representante di Reino, Kuerpo Polisial, Douane, Veteranonan i famianan di personanan ku a pèrdè nan bida durante e segunda guera mundial.
Na final di e mainta sr. van der Heijde, representante di e veteranonan a hasi entrega di un buki na Gezaghebber Rijna. E buki ta titulá : Oorlogen en Vredesmissies/ervaringen van Nederlandse veteranen 1940 - 2010.


text:
Segun Ricky Croes hefe di Douane, Douane tin su tarea, polis tin su tarea, imigracion tin su tarea. Dado momento cada un tin un limite pa haci cierto cosnan.
Pa locual hendenan cu ta yega cu barkito, ta mas tanto un trabao di imigracion pa klaar in. Douane ta klaar in mercancia cu nan ta bin cun’e y e salimento y drentamento ta algo cu ta worde regla door di Astec awor aki, cu tin e security.
E ta algo pa pak aan esey. Economische Zaken por cay aden, Salubridad publico por cay aden. Belasting Dienst un biaha mas por cay aden. Cada un cu nan tarea. Esey ta algo cu conhuntamente nan mester pak aan, pa wak ken ta haci cua trabao y con por para esaki.
Cosnan horta for di Estado Falcon:
Recien DIARIO a publica di informenan na Punto Fijo y tambe Peninsula di Paraguana, unda ladron a horta hopi waya di koper, y pesey full e area a keda basta siman sin coriente.
Na Punto Fijo mes, ladron a purba di horta waya, y na final pa ekibocacion ta waya di “fiber optic” nan a horta, pero uno di nan a wordo mata door di bisiñanan.
Tabatin sospecho cu e kopernan horta ta wordo manda pa Aruba a cambio di Dollars.
Dialuna ta habri waf pata pata di koper. Esey ta pone tambe cu na Aruba ta promove cierto cos cu no por sali, pero e ta yega na cierto companianan cu ta cumpra koper por ehempel. Croes a splica cu pa loke ta trata koper cu ta bin di eynan of cualkier cos cu ta bin horta for di Venezuela, si no tin bista riba dje y una bes cu e yega Aruba, e haci su entrada legal, el a klaar in, el a haci su aangifte, el a paga su invoerrechten, Douane no tin problema di unda el a bin.
Ta solamente lo ta bon si tin un cooperacion entre Venezuela y Aruba y nan por pidi cierto ayudo, por haci algo. Den e caso aki, tin cu bisa cu ta duna informacio si. Kustwacht di Aruba tin comunicacion cu Venezuela y nan ta geef door si tur loke ta yega aki pa asina nan wak di unda e ta sali y con nan mes por pak aan esey.
E hendenan aki no ta bisa di unda e koper ta bin. Loke nan ta bisa ta land van herkomst ta Venezuela y no ta mira mas leu cu esey. Kisas ta un problema cu tin, cu no tin’e den e legislacion, pero e ta algo cu una bes cu el a drenta, haci su inklaring, a paga su invoerrechten, pa Douane e ta legal na Aruba.


text:
Workshop di ‘Loopbaan en Burgerschap’ pa Colegio EPI
Desde aña escolar anterior, Colegio EPI a tuma nota di varios desaroyo ariba tereno di ‘Beroeps Kwalificatie Structuur’ (BKS). E desaroyo aki ta hopi importante pa graduadonan di Colegio EPI pa nan por continua nan estudio superior pa entre otro na Hulanda. Ta asina cu ‘Loopbaan en Burgerschap’ a bira un parti obligatorio na MBO na Hulanda y ya caba a duna su fruto cu menos drop-outs y mas participacion activo na scol.
E proyecto aki di ‘Loopbaan en Burgerschap’ ta hopi importante pa Colegio EPI pasobra ta trata aki tambe di e ‘core business’ di e scol como parti di su mision cu ta ‘Pa forma Profesionalismo y Personalidad’. Incorporando e proyecto aki lo yuda e desaroyo di tanto e identidad personal como profesional di e studiante.
Door di implementacion di ‘Loopbaan en Burgerschap’ Colegio EPI lo brinda un apoyo structura y profesional di escohencia di estudio y trayectoria di estudio, mihor preparacion pa e futuro carera y mihor preparacion pa participa activo den comunidad y area di trabou.
E proyecto aki tambe ta pas perfecto cu e iniciativa di e Gobierno di Aruba pa engrandece participacion di comunidad. Un concientisacion asina ta cuminsa den enseñanza.
Varios docente di Colegio EPI hunto cu diferente miembro den e ramo di enseñanza a participa durante un siman na e workshop di ‘Loopbaan en Burgerschap’. E workshop aki a wordo guia door di SLO (Nationaal Expertisecentrum Leerplanontwikkeling) di Hulanda.
Durante e training e contenido di ‘Loopbaan en Burgerschap’ a wordo analysa profundamente ariba e situacion specifico na nos isla, haciendo uzo di experiencia local y tambe internacional.
E intencion ta cu durante e di dos periodo di e aña escolar aki lo cuminsa cu 2 grupo di trabou di ‘Loopbaan en Burgerschap’, caminda lo aplica e conocimento adkiri durante e workshop pa traha pilots na Colegio EPI.
Durante e training tabata tin 3 diferente session. Session pa Management, cu tabata tin como tema pa traha ariba desaroyo di vision pa enseñanza pa e proximo 5 aña. Session pa e miembronan di e grupo di trabou ‘Loopbaan en Burgerschap’ caminda cu a base di e vision lo desaroya metanan y actividadnan di enseñanza y lo evalua ehemplonan di ‘burgerschap’. Tambe tabata tin session pa cada unit caminda cu a traha ariba un ‘Leerplanscan’. Esaki ta un trayecto di profesionalisacion caminda cu lo yuda gruponan di docente compronde e structura y puntonan di mehoracion di e programma di enseñanza existente y adkeri e conocimento educacional necesario pa ariba un manera eficiente y structura mehora e enseñanza existente.


text:
Categoriale archieven: Papiaments
SMOC ta boga, pa vários aña kaba, ku mester hasi mas tantu midimentu. Pa vários aña SMOC ta boga pa gobièrnu tin ku mantené lei pa pèrkurá ku emishon for di tereno di Isla ta baha te proporshonnan normal, mas humano. Ta p’esei SMOC ta pro-aktivo, kompará ku gobièrnu di Kòrsou, pa publiká tur midimentu di airu. Mayoria di biaha esaki ta konta pa midimentu hasí na Beth Chaim. Aki e nivel di materia venenoso hopi biaha ta haltu. Mas … Lees meer
No ta pa promé biaha ku SMOC a bati bèl tokante emishon di Isla. Tur kurasoleño ta na altura di esaki entretantu. Mayoria di biaha esaki ta trata materia ku ta molestiá salubridat i medioambiente, manera dióksido di suafel òf PAKnan ku ta kousa kanser. Sinembargo, ántes, SMOC tambe a mustra riba emishon di gas dañino pa medioambiente, manera dióksido di karbon (CO2). Pasobra emishon di CO2 pa habitante na Kòrsou ta apsurdamente haltu, manera US Department of Energy ya a duna … Lees meer
Hopi siudadano a haña komo sorpresa un la diki di puiru, mayoria di biaha puiru blanku, den e dianan ku a kaba di pasa. Den e midishonnan nos a ripará ku tabata TSP. For di diferente korant nos a haña sa ku Isla a atmití ku ta pa su falta e emishon di puiru akí a sosodé. Ta mas ku klak u Isla tin kut ene su mes na regla di medioambiente manera esunnan den Anekso F. Anton os ta … Lees meer
Ta generalmente konosí ku pa desenionan largu kaba Isla ku gobièrnu di Kòrsou ta menospresiá hende ku ta biba bou di huma di Isla. Pero ya. E aña akí nos tabatin algun siman di trankilidat pasobra, pa kua motibu ku ta, nan lo a bai traha na mantenshon dje refineria. Aparentemente Isla ta start e asina yamá catcracker atrobe i nos ta ripará esaki. Riba social media, manera esun Stop Isla NOW (Facebook), ta publiká potrèt di puiru fini ku … Lees meer
E emishon di dióksido di suafel (SO2) di luna pasá tabata ‘sky high’atrobe. E habitantenan bou di huma ta blo demostrá ku nan a harta kaba. P’esei SMOC a risibí un avalancha di yamada di persona prekupá. E prekupashon akí di hende bou di huma ta hustu, asina e promé midimentunan ta mustra. Na altura di Beth Chaim anto Kas Chikitu a surpasá e normanan di World Health Organization (WHO) pa ku SO2 masha hopi biaha (promedio pa 10 minút = … Lees meer
Bibando na Kòrsou bo tambe por vota pa Parlamento hulandes. Vota pa un partido ku sí ta preokupá pa medioambiente i salubridat na Kòrsou i ku ta hasi tur loke ta den su poder pa terminá polushon kousá pa refineria Isla na Kòrsou: vota por ehèmpel pa GroenLinks riba Liesbeth van Tongeren. Entregá bo formulario pa registrá yená por último dia promé di febrüari. Sigui lesa aki hier.
CBS a publiká un relato siman pasá. De e relato akí ta pone ku míles di hende ta kore riesgo di salubridat pa motibu di e emishon di Isla. Pa SMOC esaki no ta nada nobo, pasobra e emishon di Isla ta masha fuerte. Pulster a konkluí algun aña pasá kaba ku e konsentrashon di PAK-nan (hidrokarburo aromátiko síkliko) ku ta kousa kanser bou di huma di Isla ta apsurdamente haltu, pasobra mundialmente mirá kasi no tin lugá kaminda e … Lees meer
Pa tur Akuerdo, lesa aki: akuerdo-di-gobernashon-2016-2020-firma-2-1. Ariba mantené refineria Isla, lesa abou:
Mester pone un fin inmediatamente na e polushon inhumano bou di huma di Isla ku BOO, sin pone seramentu di Isla nesesario (nunka SMOC a pidi pa sera Isla). Kon? Por mengua emishon di Isla ku BOO awe mes ku 50%, i por kore kompletamente ku e pèchèpèchè bèrdè ora ta kambia pa kombustibel mas limpi (ku ta optenibel normalmente riba merkado). E instalashonnan di refineria por hèndel esaki fásilmente. Kiko lo ta e imágen ekonómiko di esaki? Isla lo … Lees meer
E notisia a hala atenshon: ta bai inspektá e instalashonnan di Isla i BOO, pasobra riba tereno di Isla tin prosesonan ku ta kousa molèster i daño na medioambiente i salú. Berdat? Berdat ku ta bai tin un inspekshon imparsial i ophetivo? Nos ta ansioso pa mira e rapòrt, ku pronto tin ku keda publiká, i ku lo tin ku sali na papiamentu tambe. Sinembargo e realidat tristu ta ku ya kaba tin permit di molèster, a base di kua Gobièrnu por … Lees meer


text:
SVb a automatisa nan banco di informacion di pensionado
ORANJESTAD, Aruba 18 di April 2013: Na e Servicio di Pension na SVb tabatin motibo pa celebra y esaki tin di haber cu final di e proceso di automatisacion di e banco di informacion di pensionadonan. Minister di Salud Publico y Deporte, Dr. Richard Visser tabata presente na e ceremonia oficial pa primi e boton pa asina duna inicio na un era nobo na SVb. Esaki sigur ta un paso hopi importante pa SVb. Ir. Edwin Jacobs como director di e organisacion a duna di conoce cu lo eleva e nivel di e departamento.
SVb awor ta haciendo uzo di e sistema di pension PRAS (Pensioen Registratie Administratie Systeem). Anteriormente nan tabata traha cu un sistema di pensioen, pero e diferente procesonan di trabao a keda apart y fragmenta, el a bisa. Cu e sistema nobo aki ta integra e procesonan contribuyendo na eficiencia den e trabao ya cu e ta tuma menos tempo. Segun Jacobs, banda di esaki tabata tin un proceso di digitalisacion di archivonan di pensioen cu ta mas o menos 20 mil map di clientenan cu a wordo digitalisa. E dos proyectonan aki ta pone cu e eficiencia ta bay aumenta como tambe e servicio na e clientenan. El a agrega cu nan ta den un fase caminda e decisionnan cu SVb ta saca di pension ta bira simpel pa compronde y mas importante ta cu di awor pa dilanti cada decision bao di dje ta bay tin e nomber di e empleado di SVb cu a atende e caso. Esaki lo duna espacio pa mehora e servicio pa cu e clientenan. Cu e nivel di organisacion aki ta preparando SVb pa e retonan cu tin den futuro pa e Servicio di Pension. Door di envehecimiento e cantidad di pensionado ta bay ta aumentando y ta bay alcansa 35 mil cliente na cierto momento. Cu e sistema aki ta yuda atende un grupo grandi di pensionado sin cu ta pone un presion grandi riba e funcionario, espacio di trabou y otro medionan.
Minister Dr. Richard Visser di su banda a expresa cu SVb a dal un paso masha grandi cu esaki y ta algo cu ta pushando den tur departamento di cuido manera Hospital, AZV, docternan di cas, entre otro. Esaki ta proyectonan cu pa basta tempo ta trahando riba nan y cu awor ta yegando nan punto final. E sistema di PRAS na e Departamento di Pensioen di SVb lo spaar tempo, lo facilita e pagonan y cambionan cu tin relaciona cu e pensionadonan. “Tur esaki ta bay ta mas lihe, mas facil pa duna un miho servicio y mehora nos calidad di salud”, asina Dr. Richard Visser a señala. Luis Tromp, hefe di e Servicio di Pension ta e persona tras di e proceso aki pa e por a wordo hinca den otro hunto cu e compania ITP. El a laga sa cu incorporacion di e sistema aki lo traduci su mes den un adelanto grandi di servicio cu lo bay duna awor na e pensionadonan. E producto final ta sali mas lihe, pero ademas di esey, e coleganan ta labora den un ambiente mas placentero.
E informacionnan tabata semi-automatisa, pero usando diferente programa manera Word, Exel, etc y cu awor a integra tur den un solo sistema y plataforma. E proceso a bira mucho mas eficiente, mas sigur pero mas cu tur cos, e informacion ta accesibel mas lihe! E conversion di e clientenan existente a tuma luga caba pa e sistema PRAS y awor SVb ta cla pa sigui e proceso nobo aki.


text:
Idioma & TarifananWordMagic ta un agensia di tradukshon i interpretashon spesialisá den tradukshonnan hurídiko i hurá.
Ademas, WordMagic ta ofresé tradukshonnan komersial. Pa un impreshon di e diferente posibilidatnan di tradukshon i interpretashon, konsultá e pagina Ekspertisio.
WordMagic ta ofresé su servisionan den e idiomanan:
• Hulandes
• Spañó
• Ingles
• Papiamentu
Tur kombinashon di idioma ta posible.
E tarifanan di tradukshon ta dependé di diferente faktornan, komo kombinashon di idioma, volúmen, ekspertisio i tempu di entrega deseá. E tarifanan ta varia entre € 0,13 i € 0,20 pa palabra.
Tradukshonnan hurá ta haña un rekargo di € 0,02 pa palabra.
Servisionan di interpretashon ta basá riba un prèis pa ora, ku un mínimo di € 45 pa ora.
Pa un presupuesto sin kompromiso, manda un email na info@wordmagic.nl.
E tarifanan no ta inkluí 21% BTW. Kondishonnan general


text:
Komo un prinsipiante di blòg riba karnaval, mi a bishitá den luna di sèptember di aña pasá, e presentashon di trahe di karnaval di Grupo Estreno MAS Pikete den Sambil. Aya m’a topa un par di dama bunita; Jakeema Hernandez i su amiganan.sigui lesa
Ya promé ku Karnaval m’a topa ku Lucien Elisa, presidente i fundadó di e grupo di karnaval: Dushi Aventura. Nos a palabrá pa topa den nan tayer bunita (nan Sede) den Amerikanenkampsigui lesa
Despues di un pousa kòrtiku pa kue poko rosea, mi ta bolbe sigui ku e blòg, notisianan i entrevistanan tokante Karnaval riba Kòrsou. E fiesta ta sigui!sigui lesa
Sera konosí ku Señor Gerrit Scheper. Via di e departamentu di deporte i rekreo di Isla, m’a bin den kontakto ku Señor Gerrit Scheper ku tin 23 aña partisipando den e Grupo di Isla. Un sita pa un entrevista a wòrdu reglá rápidamente na e SEDE (e kantina) i asina a sigui un splikashon ku akí na Kòrsou so nos konosé tokante kon pa haña e lokalidat.sigui lesa
Sera konosí i tira un bista tras di kortina di e grupo di karnaval grandi akí. Pronto akí, un entrevista ku e presidente Guito Riedel i un deskripshon di mi bishita den e atelier di trahe.sigui lesa
Manera di blòg anteriormente, mi tabata presente na e presentashon di trahe di Estreno mas pikete den Sambil. Ei anochi ei tabata pami tremendismo, te ku mi a tuma e kurashi pa tuma kontakto ku e presidente Quincy sintiago pa un entrevista.sigui lesa
Bon Bini, Nos tin 2 aña i mèi ta biba na Kòrsou, relashoná ku trabou di mi kasá. Nos ta ekpersensiá Kòrsou komo un isla mashá bunita! Mi ta gosa di kada minut aki!sigui lesa
Naturalmente e emitido akí no ta pa hendenan lokal :-) pasó nan sa tur esakinan kaba, pero komo turista òf pa tur esnan ku pa promé biaha ta bai wak, tin algún kosnan chikí ku mester tene kuente kuné.sigui lesa
Karnaval sin músika ta manera un buki sin lèter. Nos ta bai investigá tur e detayenan di tumba i di e músika di karnaval!!sigui lesa
Riba 17 di sèptèmber último e grupo di karnaval estreno mas pikete a presentá nan trahenan di karnaval “fantasia di pantomine”den Sambil. E evento tabata/ ta mi promé eksperensha(eksepto for di mira e marcha tur aña), mirando e “inside” di karnaval na Kòrsou.sigui lesa
Riba 2 di sèptèmber último m’a lesa e notisia ku Curacao Carnival Organisation, Coridja Stars Productions, lo a tene un konferensha di prensa den e sentro komersial di Sambil. Mi promé reportahe lo a sali e atardi ei :-).sigui lesa


text:
CTB lo apoyá un lei pa prohibí uso di saku di plèstik riba nos isla
WILLEMSTAD- 11 di sèptèmber 2017 - Sèptèmber ta luna nashonal di limpiesa i momentu ideal pa Ofisina di Turismo di Kòrsou (CTB) tambe pone atenshon na e fenómeno desagradabel di shushedat riba nos isla. Un Kòrsou shushi no ta parti di e produkto turístiko ku CTB ta bende den eksterior, un Kòrsou limpi i bunita si!
Riba un base regular CTB ta hasi sondeo bou di nos bishitantenan pa haña feedback i asina mehora nos produkto turístiko. Ademas di e remarkenan positivo manera trato di nos Dushi Hendenan, e parti shushedat di nos medio ambiente i nos playanan tambe ta bin dilanti komo un punto di atenshon. P’esei mes CTB lo apoyá un lei pa prohibí uso di saku di plèstik riba nos isla. Resiklahe ta un paso importante pa mantené nos isla mas limpi i yuda konserva nos medio ambiente pa nos mes i nos bishitantenan. Si kada miembro di nos komunidat hasi su parti di resiklá i mantené nos isla limpi, nos lo mira e kambio positivo. CTB ademas di ta aportá na diferente manera pa mantené nos áreanan turístiko limpi ta sostené tur inisiativa di limpiesa i konsientisashon pa mantené nos medio ambiente limpi.


text:
Lazo di Cooperacion DIARIO y FOTH
Pa Guillermo Villalobos Solé -Politologo-
Den e prome parti di e analisis aki, mi a haci un recuento di e elementonan principal cu ta caracteriza e crisis actual di e partidonan politico den e mayoria di paisnan.
Mi a expone con e organizacionnan colectivo a bin ta perdiendo relevancia y confianza entre e ciudadanonan, fundamentalmente, door di factornan externo propio di e modelo y cu no ta controlable y door di factornan interno cu ta atribuible, directamente, na decisionnan ekivoca cu e partidonan ta comete den e marco di un mundo cambiante y directamente influencia door di e revolucion tecnologico y e evolucion acelera di e conocemento.
Den e di dos parti aki, mi ta bay presenta e desafionan principal cu e partidonan politico ta enfrenta, particularmente e organizacionnan politico tradicional, pa sigui ta espacionan y instrumentnan legitimo di representacion y agregacion di e interesnan ciudadano.
Den e sentido aki, permiti mi aborda tres consideracion cu por contribui na locual nos a denomina: “Rediseño di e Partidonan Politico”.
Den lo formal: Mi ta kere cu ta necesario un revision profundo di e structuranan formal y statutuario di e partidonan. No ta posible pa sigui pensa den partidonan vertical, poco democratico y caracteriza pa e circulonan cera di poder y mando.
Awe ta wordo rekeri instrumentnan nobo y moderno pa desaroya e democracia interno; ta bira urgente e incorporacion di sectornan nobo cu ta reforza e basenan social di e partidonan; y ta necesario pa nan ta organizacionnan mas flexible, cu structuranan horizontal, acompaña di decisionnan descentraliza den cual ta incorpora mecanismo y instrumentnan mas cla di control.
Den lo organizativo: E partidonan politico ta wordo enfrenta na e desafio di amplia e procesonan di participacion cu ta acompaña pa formanan novedoso di comunicacion permanente (rednan social), cu ta facilita e espacionan di discusion politico.
Adicionalmente, mester wordo duna procesonan mas democratico y participativo di formacion di liderazgonan nobo cu ta permiti crea un autentico ehercicio di agentenan di cambio. Y finalmente, mester aspira na construi structura y espacionan cu ta facilita e participacion di e sectornan social diverso (nobo y tradicional) y tambe di e espacionan teritorial cu ta reclama respet pa su tradicion, custumber y valornan.
Y den di tres ambito di reforma tin lo ideologico y lo pragmatico: Den e punto aki ta necesario pa revisa e obhetivo y contenidonan pa e planteamentonan di awe y di futuro tin vigencia.
E organizacionnan politico moderno mester ta capaz di compronde e cambionan acelera di e sociedad y plantea, cu capacidad adaptativo, e alternativanan adecua cu mihor ta responde na e desafionan nobo aki mescos cu e aspiracionnan mayoritario di e sociedad.
Den un segundo termino, mester aparece formanan nobo di comprension efectivo di e realidad cotidiano y di e caracteristicanan structural cu nos nacionnan ta biba aden, awendia.
Y pa ultimo, mester hiba padilanti un proceso di modernizacion of redefinicion ideologico cu sa compronde e desafionan di e modernidad, pone den marcha propuestanan efectivo pa e atencion oportuno di e necesidadnan di e ciudadanonan y den ultimo instancia, converti su mes den e motor di desaroyo economico cu atencion social husto y ekitativo.
E tres aspectonan basico aki pa e rediseño di e partidonan politico mester ta cruza di manera transversal door di un ehe di transparencia adicional na un esfuerzo pa devolve e politica un imagen positivo di confianza y credibilidad, cu a perde na un manera hopi peligroso.
Si e partidonan no ta logra haci e cambionan aki den un tempo razonable, ta hopi probable cu di un banda, lo bay ta perdiendo relevancia, si no ta asina cu nan a perde caba, te yega incluso, na su desaparicion; y di otro banda por bay laga espacionan bashi pa e ehercicio di lo publico, cu ta wordo ocupa pa experimentonan neo populista di consecuencianan hopi peligroso pa tur sociedad.
Esaki ta nos articulo di December, den contexto di e Lazo di Cooperacion entre Fundacion Omar Torrijos Herrera di Panama y Matutino DIARIO. Nos ta gradici Lic. Guillermo Villalobos Solé, Politogo y director di FOTH pa su valioso aporte.


text:
Aki ta sigui un resumen di casonan den corte di Prome Instancia riba dia 25 di Augustus, 2017.
Pa 8’or y 15 di mainta, e sospechoso MTG lo aparece dilanti di hues. E caso aki ta un pro forma, es decir, cu hues lo bay duna un otro fecha pa trata e caso aki. G. ta wordo acusa di a, intencionalmente y cu premeditacion, tuma bida di un persona riba prome di Mei 2017, door di tir’e cu un arma di candela. E ta wordo acusa di posesion di dos arma di candela y bala riba prome di Mei 2017.
Pa 8’or y 15 di mainta, e sospechoso SCRvdL, lo aparece dilanti di hues. E caso aki tambe ta un pro forma. V.d.L. ta wordo acusa di tabata tin relacion sexual cu un persona bao 12 aña di edad.
Pa 9’or di mainta, e sospechoso JJAG, C.A.R., N.T.B., D.F.P.T. y J.D.S.D. lo aparece dilanti di hues. M.G. y C.T. y C.A. ta wordo acusa di, conhuntamente cu un otro of otronan, ladronicia cu violencia contra un y/of tres persona di un gran cantidad di joyas di un persona y/of un joyeria riba 14 di Januari 2017. E violencia a encera cu a mustra e persona(nan) un arma di candela y a tene e arma den direccion di pecho di e persona(nan) y di a bisa nan pa nan drumi abao y tambe “No toques nada o te mato” of palabranan parecido.
M.G. y D.B. ta wordo acusa di heling den e periodo di 14 pa 17 di Januari 2017.
M.G. ta wordo acusa di posesion di un arma di candela (un Glock 26) y su balanan riba 17 di Januari 2017. D.B. y C.T. y R.V. ta wordo acusa di posesion di dos arma di candela (un Glock 17 y un Cobra) y nan balanan den e periodo di 13 pa 27 di Januari 2017.
Pa 9’or di mainta, e sospechoso NTB lo aparece dilanti di hues. T.B. ta wordo acusa di posesion di hennep riba 27 di Maart 2016. E ta wordo acusa di posesion di un arma (esta, un skin up) na un luga publico.
Pa 11’or di mainta, e sospechoso ROC lo aparece dilanti di hues. C. ta wordo acusa di estafa y falsificacion den e periodo di October 2015 te December 2016.


text:
A firma e acuerdo aki pa asina por start cu operacion di e Refineria na fin di 2018. Minister di Turismo, Transporte, Energia y Medio Ambiente, Ing. Mike de Meza a indica cu a firma un protocol di labor y di migracion cu semper tabata firma cu otro companianan manera Lago, Coastal, Valero, etc. Tambe nan a firma un otro protocol di Duana cu semper ta firma pero na mes momento a optimalisa esaki mas efectivo y tambe a firma un otro acuerdo cu tabata entre CITGO y e companianan di construccion, Technip y Y&V.
Esaki ta haci cu CITGO lo bay di e prome fase pa haci trabounan di preparacion y aworaki lo bay den e fase di ehecucion di e rehabilitacion. Lo contrata hopi hende local pa traha den e refineria y gran parti di e companianan local lo haya trabou, Minister de Meza a expresa. E fase cu ta bin ta cu CITGO mes hunto cu e consorcio lo reuni cu e companianan local pa delibera riba nan experticio, nan disciplina y pa cuminsa contrata trahadonan pa cuminsa traha riba e trabounan cu mester tuma luga.
“Mi kier a sigura pueblo cu un tiki di pasenshi cu nos tabatin, awe nos a yega na un di e partinan mas importante den henter e trayecto aki”, Minister de Meza a comenta. E “hoofd aannemer” EPICI Franchise a firma cu CITGO pe financiamento di e prome fase, mientras cu e di dos fase ta cla pero ta caba prome cu e prome fase.
Na e firmamento di e acuerdonan aki e Presidente di CITGO y diferente Vice Presidente di CITGO tabata presente, pero tambe algun Minister a presencia e momento historico aki. E dia aki tabata masha grandi y pueblo por ta sigur cu lo nota accion relativamente lihe.
E proyecto di rehabilitacion a bay awor riba un otro nivel, lo ehecuta diferente trabou, manera cumpra materialnan, haci trabou di ingenieria, habri tur aparatonan, ta bay sigui inspeccionnan y lo bay cuminsa drecha. Hopi actividad pa keur e refineria lo tuma luga y si tur cos ta bon, pa mas o menos final di otro aña e prome parti di e refineria lo cende pa asina sigui cu e di dos fase. Pa 2019 e refineria lo ta funcionando na 209 mil bari pa dia.


text:
Paradera: Diabierna pa mas o menos 1’or y 40 di merdia, polis ta haya un informacion cu na Paradera Restaurant, tres hoben na pia lo a acerca un chauffeur di un van, nan a agredi’e y a coi su van bay cune. Mesora ta manda varios unidad na e sitio pa asina haya mas informacion.
Na e sitio nan ta bin compronde cu ta trata di un van Hiace Toyota blanco di e compania Superior Tobacco Company, e chauffeur a keda herida y a pidi pa presencia di un ambulance, mientras tanto varios unidad di polis a cuminsa buska den e area, na dado momento via un sistema digital nan lo a logra track e Van y a bin haya sa cu e ta den area di Moko.
Mesora un unidad di polis a bay na e sitio y enberdad dilanti di un cas na Moko nan a topa cu e van Hiace blanco, pero e tres hobennan nan cu tabata cune, a bandona e sitio caba. Aparentemente un di e hobennan ta wordo buska pa husticia. Den e van lo tabata tin un safe y esaki a keda y tabata intacto.
Takelwagen y presencia di departamento technico di polis a wordo pidi na e sitio, pa asina haci mas investigacion riba e van, despues cu departamento technico a caba cu nan investigacion, e van a keda confisca y takelwagen a transport’e pa Warda di Santa Cruz.
Despues cu personal di ambulance a trata e victima na Paradera Restaurant, ela wordo transporta pa hospital, tambe a pidi pa asistencia di slachtofferhulp pa atende cu e victima.


text:
Campeonato B 2018
Description
Ta un placer di por invita tur nos clubnan miembro pa e di cuater Campeonato B, cu lo tuma lugar diabierna 18 y diasabra 19 di mei 2018 den Piscina Olimpico Roly Bisslik na Savaneta.
- WARM UP: diabierna desde 6:00 pm y diasabra desde 6:00 pm
- INICIO: 7:00 pm diabierna y 7:00 pm diasabra.
- Campeonato B 2018 ta habri pa tur landador cuNO tin temponan A
- Manda tur inscripcion promer diasabra 12 di mei pa 8’or di anochi – via email pa Meet Director, Monica Schreuders, moniaruba@msn.com cu un copia pa AZB info@arubaswimming.com
- HYTEK zipfile of events
- TIME STANDARDS


text:
DEPORTE
Sta. Maria ta eliminá Marchena den shete inning: 10-0
WILLEMSTAD.- Ku un rally grandi di ocho kareda den promé inning, Sta. Maria Pirates/Chippie ayera nochi hopi trempan a disidí e wega na su fabor pa finalmente gana 10-0 di Marchena Braves.. E picheo di...
Typhoon Swimming Club kampion “Hesley Heerenveen Invitational”
WILLEMSTAD.- Durante fin di siman di 18-20 di mei último a tuma lugá na Pisina Enith Brigitha e di 6 edishon di e kompetensia anual Hesley Heerenveen Invitational. Tabata un wikènt hopi emoshonante. E...
Damistanan di Kòrsou kampion Torneo ABC 2018
WILLEMSTAD.- Hungadónan di dam Kòrsou pa di 10 biaha a titulá kampion di Torneo ABC di Dam. Ta trata di un torneo ku ta keda organisá anualmente i ku den fin di siman di...
Extra Inning 22-05-2018
Fanátikonan di Extra Inning, bon dia. Beisbòl di Kòrsou ta den full swing ku weganan di Hubenil, Klase A i Dòbel A. Nos tin resultado di tur liga i di Beisbòl en general. Tin...
Djamars di Speed 22 mei
Un felis mainta na tur amante di velosidat den bo kolumna di bo matutino faborito ku bo kolumna “Djamars di Speed” pa tene bo bon informá riba tantu informashon nan lokal komo internashonal riba...
Van Werkhoven i Bérenos kampion Youth Sailing 2018
WILLEMSTAD.- Den fin di siman último a tuma lugá e kampionato nashonal di Youth Sailing Curaçao (YSCO) na Spaanse Water. Tabata pa di 17 biaha siguí ku e kampionato ta tuma lugá. Santiago van Werkhoven...
Meday’i Oro 22 mei
Fanatikonan di deporte, bon dia. Meday’i Oro Manager di Yankees a pone Didi Gregorius dos dia riba banki, kisas pa kita algu di preshon for di riba e shortstop yu di Korsou. Ayera Gregorius tabata di...
Slowpitch 22-05-2018
Lesadónan di Extra Slowpitch, bon dia. Tur dia nos tei kargá ku informashon di Sòftbòl Slowpitch i Beisbòl Veterano. Djadumingu Jandoret Raiders a dal Santa Maria durísimo ku skor di 13 pa 1 den...
Dos subidó di seru di Everest a pèrdè nan bida
KATMANDU.- Dos estranhero subidó di seru a pèrdè nan bida ora ku nan a trata di yega na e punto di mas haltu di mundu, Mount Everest, asina un funshonario di Nepal a bisa...
Reina den oudiensia pa lasonan ku mafia
ROMA.- E kiper saliente di Napoli Pepe Reina, mester presentá den un oudiensia di e federashon di futbòl italiano, pa su asosiashon ku personanan vinkulá ku mafia. Reina, huntu ku Paolo Cannavaro i Salvatore Aronica,...


text:
Mucha / Hoben
Actividad pa mucha
Tur siman tin actividad pa mucha na Biblioteca Nacional Aruba. Diamars atardi tin actividad na biblioteca na Playa y diaranson tin actividad na biblioteca na San Nicolas. Esaki ta tuma lugar di 3or pa 4or. Ta lesa storia of ta scucha storia of informacion di un topico. Muchanan ta haci obra di man of un wega. Esaki pa stiimula lesamento cerca mucha y duna e bishita pa biblioteca un toke diferente y algo extra. Participacion na e actividad ta pa mucha di 4 pa 7aña y ta gratis.
Tin biaha Biblioteca Nacional ta invita autor di buki pa mucha of ilustrador pa duna mucha mas gana di lesa y stimula e goso di lesa buki. Tur mayor cu ta interesa pa nan yiunan participa por yega Biblioteca Nacional Aruba y puntra pa e actividad den Verteltoren y nan ta bon bini. Por yama 582 1580 (Playa) y San Nicolas (584 5277).
Young Adults Library
Bibiblioteca ta ofrece un coleccion special pa hoben, e asina yama Young Adults Library (YAL). Un coleccion extenso cu bukinan pa adolescente na Hulandes y Ingles. Ta indica nan cu un sticker cu leter D riba e lomba. Nan ta bukinan hopi popular bou hoben. Tambe tin serie di buki popular. E bukinan ta poni den un skina special pa hoben.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
ORANJESTAD - Como antesala pa e di dos edicion di TEDx Aruba, organisadonan ta ofreciendo diaranson mainta un ‘Business Session’ cual anfitrion ta ATIA.
“Bring Your Kids To Work” Na Departamento Di Impuesto Tabata Exitoso
Di Chikito E Muchanan Por Ta Mas Consciente Kico Ta Impuesto…
ORANJESTAD - Siman pasa Diabierna, Departamento di Impuesto (DIMP) tabata anfitrion di e asina yama “Bring Your Kids To Work”.
Presupuesto y plan di Aruba Tourism Authority pa aña 2017 a ser entrega
ORANJESTAD, Aruba – 5 di september 2015: Manera ta custumber, e aña aki na luna di mei ya caba Aruba Tourism Authority (A.T.A.) a cuminsa traha riba plannan y presupuesto pa e aña siguiente.
Sentro Kultural Korsou Ta Organisa Diferente Tayer Di Pintamentu Ku E Konosido Pintor Internashonal Arubano Gustave Nouel-Croes.
Oranjestad - Durante e periodo di 9 pa 11 di sèptèmber próksimo, Sentro Kultural Kòrsou ta organisá diferente tayer di pintamentu ku e konosido artista mundialmente konosí Gustave Nouel-Croes.
Temporada Di BMX Tambe A Start Riba Circuito Di Streetwise Na San Nicolas
ORANJESTAD - Den e weekend tras di lomba e pista di bike cross di Streetwise na San Nicolas tabata cas di e asina yama "Back to School Challange 2016".
JetBlue den Vuelo regular y diario ta aumenta stulnan disponibel cu 7%
ORANJESTAD - Minister encarga cu Turismo Otmar Oduber despues di persistencia den su lobbymento cerca aerolineanan, a haci un anuncio positivo pa turismo di Aruba.
Michele Paige Presidente di Florida-Caribbean Cruise Association
otro orador principal durante Happiness 360 Conferencef
ORANJESTAD — Minister di Turismo, Sr. Otmar Oduber, conhuntamente cu Aruba Tourism Authority tin e sumo placer y honor pa anuncia cu Michele Paige, Presidente di Florida-Caribbean Cruise Association,


text:
Turismo di estadia for di Nort Amérika a krese ku 32% den aprel 2015
...E promé 4 lunanan di aña 2015 a registrá un oumento di 11%...
WILLEMSTAD- 17 di mei 2015 – Luna di aprel ta registrá sifranan positivo di turismo di estadia. Sifranan preliminar kolekta pa Ofisina di Turismo di Kòrsou (CTB) ta indiká ku pa luna di aprel a registrá un oumento di 2% ku un total di 36.280 turista di estadia. Na aprel 2014 e kantidat di turista tabata 35. 593.
E region ku a registrá mas oumento den luna di aprel ta Nort Amérika, registrando un kresementu di 32% ku un total di 7.207 turista kompará ku 5.469 na aprel 2014. For di Estádos Unídos nos a risibí 5.329 turista ku ta un kresementu di 31%. For di e karchinan di embarkashon i desembarkashon por konstatá ku kasi un kuart (24.2%) di e bishitantenan for di Estádos Unídos ta residensia na New York. Despues ta sigui State of Florida (13.5%), New Jersey (6.4%), California (5.3%) i Texas (3.7%). Canada a registrá un oumentu di 34% ku un total di 1.878 turista di estadia. E oumentu aki ta resultado di e buelonan semanal for di Toronto ku West Jet, Air Canada i Sunwing. CTB ta premirá un gran kresementu for di Canada den 2015 komo konsekuensia di e anunsio di e buelonan di Air Canada rouge henter aña for di Toronto. Aworakí ya kaba por nota ku e promé lunanan di aña ta positivo. E esfuersonan di merkadeo huntu ku partnernan den industria di turismo lo sòru pa mehorashon den e prestashon di e merkado di Nort Amérika.
Region di Sur Amérika a konosé un oumento leve di 1% den luna di aprel, ku un total di 8.807 turista di estadia kompará ku 8.715 na 2014. Despues di lunanan di kresementu kontinuo for di Venezuela, CTB ta registrando awor un kaida di 7% ku un total di 4.968 bishitante. CTB ta aploudí e eliminashon di visa for di Colombia entrante 1 di yüli próksimo. Ku eliminashon di e visa pa Kolombianonan e esfuersonan di merkadeo na Colombia lo resultá mas efektivo. E sifranan registrá den luna di aprel e aña aki for di Colombia kompará ku e mesun luna na 2014 ta mustra ku e kresementu a keda igual. Brazil a registrá un bahada di 2%. Den sifranan apsoluto por informá ku for di Colombia i Brazil nos a registrá respektivamente 904 i 806 turista di estadia. Sürnam a registrá 26% mas turista.
For di region di Europa nos a registrá un bahada leve di 1% na aprel 2015. Europa a registrá un total di 16.008 turista durante luna di aprel kompará ku 16.106 na aprel 2014. For di Hulanda, e pais for di kua nos ta registrá mas tantu turista nos a risibí 12.096 turista kual ta un oumento di 4%. Alemania a registrá un kaida di 25%. Un total di 1.448 turista a bishita nos pais for di Alemania. Aña pasa na e mesun luna un total di 1.937 aleman a bishita nos pais.
Turismo di estadia for di region di Karibe a konosé un oumento di 16% durante luna di aprel. Un total di 3.193 turista a bishita nos kompará ku 2.744 aña pasa. For di Aruba nos a konosé un kresementu di 8% ku un total di 1.679 turista. E kresementu registrá for di Aruba ta un efekto direkto di eventonan ku a keda organisá na Kòrsou. E evento di Drag Race a sòru pa mas bishitante for di Aruba. Trinidad & Tobago a registrá un oumento di 98% ku un total di 729 turista.
Sifranan promé 4 lunanan di 2015
Pa loke ta trata e promé kuater lunanan di 2015 por mira un prestashon positivo di 11% kompará ku e mesun periodo aña pasa. Un total di 15.809 turista adishonal a bishita nos pais registrando kresementu den e 3 regionnan primario pa Kòrsou kualnan ta Nort Amérika, Sur Amérika i Europa. E 3 regionnan a registrá kresementu di respektivamente 26%, 33% i 3%. For di region di Nort Amérika nos a registrá un total di 32.689 turista, Sur Amérika a registrá 45.089 i for di Europa nos a risibí un total di 68.825 turista. For di Karibe nos a registrá un bahada leve di 2% kual ta un kantidat di 242 turista ménos kompará ku aña pasa.
E kantidat di anochi ku e bishitantenan a keda nos pais e promé 4 lunanan di 2015 ta mustra un kresementu di 6%. Sifranan preliminar ta mustra un total di 1.400.386 anochi. For di e karchinan di embarkashon i desembarkashon por konstatá ku 69.2% di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (31.1%), esnan di ménos ku 150 kamber (13.7%), bùngalo (16.0%), apartamentu (7.5%) i guesthouse (0.9%). E kantidat di turista ku a keda na un akomodashon no registrá ta representá 30.8% di e kantidat di turista ku a bishita nos durante e promé 4 lunanan di aña. Akomodashonnan no registrá ta akomodashonnan ku no ta aparesé den CTB su sistema di dato.
Hasiendo uso di e modelo ‘Turistika’, Ofisina di Turismo di Kòrsou (CTB) huntu ku MEO a kalkulá ku durante e promé kuater lunanan di 2015, sektor di turismo a generá un impakto direkto di 280.6 mion florin pa nos ekonomia lokal. E promé kuater lunanan di 2014 e montante tabata 247.7 mion. Region di Europa a generá un total di 127.4 mion florin kual ta 45.4% di e totalidat. Su tras ta sigui region di Sur Amérika ku 69.7 mion, Nort Amérika ku 62.6 mion i e entrada generá for di region Karibe a keda kalkulá na 12.6 mion florin.


text:
Noord – Diaranson mainta den careda di 10’or un biaha mas pueblo di Aruba y un famia ta wordo confronta cu destruccion di un kelder.
E parti mas doloroso di e actonan aki ta cu, no solamente nan a kibra algo of horta algo di e graf. Esey tawata informacion, cu a drenta den oranan di mainta, esta cu tin un caha di morto afo y e restonan mortal ta visibel mandando un holor fuerte.
Ultimamente, manera nos a trece durante weekend caba, e tipo di actonan ta birando cada biaha mas constant.
Siman pasa y e siman ariba, na santana di gobierno na Zeewijk, tambe dos kelder a wordo kibra y a bay cu e cabes di un persona masculino y un persona femenino.
E caso di Noord, manera nos por wak nan no a bay cu e cabes, ariba imagennan por wak esey. Mas sigur e tipo di actonan aki ta pasa den oranan di marduga. Ta trata di un persona masculino y manera por wak agentenan mester a bisti mask, pa protega nan un tiki di e holor fuerte. Un acto condenabel, e manera cu nan a spart e restonan.
Mes ora a notifica recherche di districto di Noord y tambe departamento tecnico, pa asina cuminsa na haci algo cu e tipo di actonan straño aki. Famia nan tambe a wordo poni na altura y a presenta tambe.
Kiko e biaha aki nan lo tawata busca, ta keda un pregunta habri.
Manera nos a trece dilanti caba, Ministerio Publico y Cuerpo Policial mester cuminsa haci un investigacion profundo di e casonan aki.
Awe ela pasa na Santana Catholico na Noord, puntra unda otro “nan” lo bay awor.
A bira ora pa pone luznan grandi y camara di seguridad pa cuida esnan cu bay laga nos ?


text:
Preparashonnan a start pa proyekto ‘Kunukito Hidropóniko’Geplaatst op 16 Mei 2018 dor Ministerio di Salubridat Públiko, Medio Ambiente i Naturalesa
Den kuadro di e Memorandum of Understanding entre gobièrnu di Colombia i gobièrnu di Kòrsou (2014) i Memorandum of Understanding entre Ministerio
di Salú, Medio Ambiente i Naturalesa (GMN) i gobièrnu di Riohacha Colombia, Ministerio di GMN a kuminsá ku e preparashonnan pa e proyekto ‘Kunukito Hidropóniko’. E proyekto aki ta forma parti di e di 4 fase den e koperashon entre ministerionan di GMN i MEO, Adeck (organisashon empresanan chikí i mediano), APC (Agencia Presidencial de Coperacion) i Universidad de la Guajira di Colombia riba tereno di ‘food and nutrition security’. E koperashon konkreto entre e organisashonnan menshoná a inisiá for di 2016.
E proyekto ‘Kunukito Hidropóniko’ ta enserá entre otro ku ta bai implementá 7 diferente téknika òf sistema di produkshon agrario riba tereno di AVB (ántes LVV). A limpia 5000 M2 di e total 33 Hèktar di tereno na AVB pa ehekutá e proyekto. Riba potrèt por mira kon a prepará e tereno.
E 7 téknikanan di produkshon agrario di proyekto ‘Kunukito Hidropóniko’.
1 Plantamentu den baki di palu den un supstansha ku awa ku ta kontené 14
nutriente. E téknika aki ta duna bon resultado ku plantamentu di kròpsla.
2 Plantamentu den baki di palu den un sustrato di klei, kaska di aros i supstansha
ku ta kontené nutriente. E téknika aki ta duna bon resultado ku plantamentu di
kònkòmber, promentòn, tomati i silantro.
3 Plantamentu den pipanan di PVC. E téknika aki tambe ta duna bon resultado ku
plantamentu di kròpsla.
4 Plantamentu den saku di plèstik pretu ku diferente sustrato. Un bon téknika i
simpel pa produsí chili peper i promentòn.
5 Organoponia. Téknika di produkshon ku ta hasi uzo di sustrato di
“vermicompost”, klei di laman, santu i kaska di aros. Organoponia tambe ta duna
bon resultado ku plantamentu di promentòn, tomati i salada.
6 Biofertilisante den 2 kiosko. Téknika di produkshon di nutriente orgániko.
7 Téknika pa produsí kuminda di bestia.
E tereno ya ta limpiá i egalisá i e siman aki a traha tambe riba diferente otro aspekto di e proyekto. E profesornan di Riohacha entre tantu ta na Kòrsou kaba i huntu ku AVB ta trahando por ehèmpel riba diseño i ubikashon di e diferente téknikanan di produkshon agrario.
1 Riba potrèt por mira kon e tereno a keda prepará.
2 Riba potrèt Minister mr. Suzanne Camelia- Römer huntu ku invitadonan di Universidad de la Guajira, señor Murray di GMN i señor Geertruida di Adeck durante un presentashon.
3 Riba potrèt drpd; Wilbert Geertruida (Adeck), Gabriel Murray (SD GMN), Malka Moreno, Minister GMN mr. Suzanne Camelia- Römer, Jairo Rosado i Gerritson Doran (AVB). Malka Moreno i Jairo Rosado ámbos ta di Universidad de la Guajira.


text:
Palm Beach – Diasabra marduga den careda di 5:30 pasa polis ta bay altura di Citgo Palm Beach pa un accidente cu hende herida.
Na yegada di tanto polis y ambulance, nan ta topa cu dos auto cu hopi daƱo material.
Ta trata di un v-car Hyundai Accent y un Nissan Sentra.
E chauffeur di e v-car bayendo direccion oost a hala na su man robes y dal semi frontal, lagando e chauffeur herida.
Polis mes ora a nota cu chauffeur di e v-car ta bebi y a laga test e. E test a sali positivo, indicando cu e chauffeur a bebe y hopi.
Ela keda deteni mes ora y transporta pa warda.


text:
Boegoeroei – Diamars anochi pa mas o menos 9:55 polis a wordo notifica di un caso di atraco na Perle d’Or Apartments.
Segun nos a compronde na e sitio, e atracador cu lo a papia spaño a ranca tas di e turista.
Momento cu ela sali core bay, un persona a core bay su tras y esaki tawata momento cu ela laga e tas cay.
Mes un momento cu esaki a sosode, e atracador a saca un arma di candela. Segun e persona cu tawata su tras, ela mira un arma di candela color di plata.
Altura di Save A Lot, tawata tin un auto wardando e atracador. Ningun hende a logra mira marca di e auto y tampoco cua direccion ela bay.
Atraco team y tambe Chef van Dienst di districto di Noord, a bay e sitio unda e atraco a tuma luga.


text: Arion Wine Company recientemente tabatin e honor di ricibi Luis Torres, Director di Wine Education East pa e Constellation Academy of Wine. Torres a duna varios seminario informativo y entretenido tocante e combinacion di cuminda y biña, titula “E Liberacion di Cuminda y Biña.” E prome seminario, na Hyatt Regency Aruba Resort Spa & Casino, a inclui un total di 85 participante di e industria di cuminda y bebida riba e isla. Nan a disfruta di e oportunidad di purba biñanan cu ta cai bou di e bandera di Constellation Brands, cuminsando cu un variedad di biña blanco cu a inclui Kim Crawford Sauvignon Blanc, Relax Riesling y Estancia Chardonnay, sigui pa biñanan cora; Estancia Pinot Noir, Ravenswood Zinfandel “Old Vine,” Franciscan Estate Cabernet Sauvignon, y terminando cu un Fiorini Moscato dushi y burbujante. Cada biña a wordo combina cu cuminda of un ingrediente specifico, cual a varia di Salt & Vinegar Chips pa Saus Dushi di BBQ, mientras cu Torres a educa nan riba algun di e cumindanan mas importante pa scohe cu ta fungi como un “brug” ora di bebe biña. E di dos seminario a wordo ofreci na 25 studiante y miembro di e facultad di Estudio di Maneho di Hospitalidad y Turismo na e Universidad di Aruba. Ademas di disfruta di e combinacionnan di cuminda y biña, nan a siña tambe tocante e diferencianan entre custumbernan di come na Europa y na Merca, e cinco yabinan di biña: esta e acido, sucu, alcohol, oak y tannin; y e tres yabinan di cuminda: ingrediente, metodo di produccion y saus/condimento ademas di e platonan acompañante. Un orador dinamico y anima, Torres tin experencia extensivo den e suministro y distribucion di biña y a studia Tecnologia di Cuminda y Sciencia, ademas di tin 15 aña di experencia den e industria di restaurant, unda el a haci un stage na Charlie Trotter’s cu Master Sommelier Larry Stone, y a studia cu e Court of Master Sommeliers y The Wine and Spirits Education Trust. Na final di ambos seminario, tur hende a ricibi un certificado anunciando nan conocemento mas amplio di combinacionnan di cuminda y biña. Riba e portretnan por mira e participantenan disfrutando di e seminarionan cu a wordo ofreci pa Luis Torres y Arion Wine Company.


text:
Koningstraat – Diabierna algo pasa di mey anochi central di polis a wordo informa, di un caso di hit and run.
Esaki lo a sosode altura di Costa Linda.
Mes ora a manda un patruya, paso tawata trata di un Autobus B-23. Esey no ta tur, chauffeur di e autobus tawata bou influencia, y tawata tin 10 persona abordo.
Esnan cu ela dal, cu tawata un Jeep v-car di e compania Royal Car Rental a sigui tras di e bus.
Dilanti cas di partido Avp, polis a logra stop e.
Mes ora a constata cu e bou influencia di un of mas substancia.
Agentenan na e sitio siguiendo protocol, a pidi pa trece un Alcohol Sensor pa test e chauffeur.
A pone supla, y e no ta pasa e test. Transportwagen a yega y nan a hinke aden y hibe warda di polis.
E homber aki nos a constata cu e no tawata apropia bisti pa trata cu pasahero.
E motibo tawata cu su carson tawata parcialmente baha y por a wak su parti intimo.
Hopi biaha e busnan ta yen y pasaheronan lo mester a sinta banda di e homber aki dilanti.
Na e sitio polis a constata cu e bus ta na su nomber y cu e ta di nacionalidad Venezolano, pero aparentemente e lo tin passport Hulandes
Cargonan cu e chauffeur lo haye cune ta, hit and run, core auto burachi, trece bida di 10 pasahero na peliger, y trece bida di otro hende ariba caminda na peliger.
Momento cu transportwagen a sali cune, un otro persona cu tawata bezig ta train pa e Ronde Van Aruba, a yega y bisa polis cu e Autobus aki a hera dal e.
Loke a pasa akinan ta algo hopi lamentabel, mirando bida di cuanto hende inocente cu a caba di traha cu ela pone na peliger.


text:
Kòrsou a hala hopi atenshon durante New York Times Travel Show
WILLEMSTAD- 3 di febrüari 2015: Resientemente Ofisina di Turismo di Kòrsou (CTB) huntu ku diferente partner den turismo a partisipá na New York Times Travel Show. E stènt di Kòrsou a hala hopi atenshon, dunando informashon di e buelo nobo nònstòp for di New York ku JetBlue.
New York Times Travel Show ta un di e eksibishonnan di biahe number unu di e region di Nort Amérika. E eksibishon ta konta ku partisipashon di e merkadonan turístiko lider den mundu di entre otro Afrika, Asia, Oustralia, Canada, Eropa, Mexico, Amérika Sentral, Sur Amérika, Estado Unídos i naturalmente Kòrsou.
E eksibishon ta atraé mas ku 500 ekspositor for di 150 nashon inkluyendo ofisinanan di turismo, representashon di barkunan krusero, operador di tour, hotèl/resòrt i otro kompanianan ku ta dirigí riba biahe. E presensia di CTB na e eksibishon ta e oportunidat perfekto pa ta dilanti mas di 6000 profeshonal di komersio, media i konsumidó for di e aria di tri-state.
Huntu ku CTB a partisipá Acoya Curaçao, Floris Suite Hotel, Santa Barbara Beach & Golf Resort i Sunscape Curaçao Resort & Casino. E partnernan priva aki no solamente a duna nan aporte pa yuda fortifiká e nòmber di Kòrsou durante e eksibishon pero tambe a duna nan aporte na e parti di promoshon di e buelo nobo di JetBlue dor di brinda ofertanan spesial. Durante e 3 dianan di e evento e stènt di Kòrsou a repartí mas di 4000 foyeto informativo. E bishitantenan a keda kontentu di por a haña informashon di e buelo di JetBlue pa Kòrsou.
CTB a partisipá tambe na un konferensha ku a tuma lugá durante e New York Times Travel Show. Aki tabata trata di un programa edukativo diseñá pa profeshonalnan di biahe. Huntu ku Caribbean Tourism Organization, Kòrsou a duna un presentashon na mas ku 100 agente di biahe registrá kaminda a presentá informashon detayá di e eventonan mas importante di nos isla manera entre otro Karnaval i Curaçao North Sea Jazz Festival.
Un biaha mas CTB por mira bèk riba un partisipashon sumamente eksitoso. Durante e temporada benidero CTB huntu ku sektor priva lo ta partisipando na diferente eksibishon den e merkadonan prinsipal pa Kòrsou kaminda ta sigui hasi promoshon pa nos dushi pais Kòrsou.


text:
News › Pharmaton 50+
- Pharmaton 50+ Pasobra bida ta cuminsa na 50
Sinti bo saludabel y den bon condicion ta aumenta bo vitalidad y ta permiti bo ta dinamico y activo.
Mientras aña ta pasa e bida moderno por tin su retonan cu ne. E estilo di bida awendia por crea desafio pa nos organismo.
Manrique Capriles Aruba ta introduci riba mercado Pharmaton 50 plus. Un multivitamina cu ta consisti di un formula y combinacion unico di vitamina y mineralnan. Den condicion normal Pharmaton 50+ ta:
- contribui na e sistema inmunologico
Un sistema inmunologico saludabel ta esencial pa e defensa dje organismo contra malestarnan temporario manera griep. Vitaminanan B, C y D combina cu e mineralnan ta contribui na un funcionamento saludabel di e sistema inmunologico.
- contribui na e salud di e curason
Despues di 50 aña e nivelnan di colesterol, triglicerio y tension arterial tin e tendencia di aumenta. Pesey ta hopi importante proteha e curason. A keda demostra cientificamente cu Omega 3 ta contribui na e funcionamento di e curason. Omega 3 combina cu vitamina B1, C, B6 y B12, independientemente y den combinacion tin un funcion beneficioso pa e salud di e curason.
- ta mantene e cerebro saludabel
Un mente sano ta un curpa sano! Ademas di mantene un bon condicion fisico ta importante mantene e mente den gran forma. Pa esaki ta inclui e mineralnan hero, coper y zinc.
- ta mantene e bista den bon condicion
E vitamina B2, zinc y DHA ta contribui na mantene esaki saludabel
- ta mantene e wesonan fuerte
Weso saludabel ta esencial pa evita fractura causa pa entre otro osteoporosis cu ta un problema comun cu embehecimento ta trece cu ne. E combinacion di vitamina D y zinc ta necesario pa mantene e wesonan y e djentenan saludabel. Di otro banda e vitamina C ta yuda mantene un formacion normal di colageno cu ta necesario pa weso, djente y cartilago.
- ta yena bo cu vitalidad y energia pa bo enfrenta e retonan diario despues di 50
Pharmaton 50+ ta contene ingredientenan selecciona specialmente pa mantene bo vital y energetico. Vitaminanan di e grupo B y vitamina C combina cu e coper y zinc ta contribui na e metabolismo di energia reduciendo cansancio fisico y fatiga.


text:
Paketenan Postpaid
Disfruta di bo tablet, laptop of Smartphone plenamente ora bo usa Internet cu e speednan mas halto di upload y download. Nos paketenan pa LTE Wireless Broadband ta ofrece bo un ‘latency rate’ mas abao, esaki ta nifica cu website ta load mas rapido, YouTube no ta pausa cada cinco seconde y apps ta download cu speed mas halto, tur uzando bo wireless device.
Pakico scoge Postpaid:
Sea liber
Bo ta bo mes Hotspot, bo no ta mara na bo cas of na un Wi-Fi Hotspot pa un conexion di Internet.
Sea mas productivo
Cu speed mas halto y ‘latency’ mehora, dunando bo mas posibilidad pa un miho experiencia.
Conveniente
Disfruta di speed halto di Internet unda cu bo bay.
Escogencia diferente
Scoge di diferente pakete Postpaid.
Basic
-
9 GB
- Download (aprox.) 50 Mbps
- Upload (aprox.) 5 Mbps
Lite
-
15 GB
- Download (aprox.) 50 Mbps
- Upload (aprox.) 5 Mbps
Advanced
-
30 GB
- Download (aprox.) 50 Mbps
- Upload (aprox.)5 Mbps
Paketenan Prepaid
Disfruta di e speednan mas halto cu nos paketenan LTE Prepaid sin preocupacion tocante cobransa adicional. E ta facil pa uza, djis haya bo data cumprando nos carchinan obtenibel na tur Teleshop di SETAR. Scoge e carchi pa bo necesidad.
Pakico scoge Prepaid:
No tin cobransa adicional
No tin contract
Diferente escogencia
1 dia
-
1 GB
- Download/upload (aprox.) 30/3 Mbps
- Ta vence despues di 1 GB of 24 ora
1 siman
-
3 GB
- Download/upload (aprox.) 30/3 Mbps
- Ta vence despuesdi 3 GB of 7 dia
2 siman
-
5 GB
- Download/upload (aprox.) 30/3 Mbps
- Ta vence despues di 5 GB of 14 dia
30 dia
-
15 GB
- Download/upload (aprox.) 30/3 Mbps
- Ta vence despuesdi 15 GB of 30 dia
- E servicio di LTE Wireless Broadband den Prepaid ta bira efectivo asina cu e carchi wordo uza pa prome biaha. Hasta si despues bo no haci uzo di e servicio di LTE, e validez di e carchi ta e prome biaha cu bo a haci uzo di e servicio.
Preguntanan frecuentemente haci relaciona cu Internet
Pa un conexion di Internet via Cable bo mester tin un abonnement activo pa Cable TV.
SETAR ta ofrece bo Servicio di optimalisacion di bo Wi-Fi y Home Network. Cu e servicio aki un tecnico lo bin y evalua e situacion actual na bo cas. E ora lo haci recomendacion con por set up bo red na cas mihor. Nos por talvez conseha bo pa cumpra un "Extender" cu lo mehora e forsa di e señal.
E servicio ta costa Afl. 75,-.
E Extender ta costa Afl. 10,- pa luna.
Contact
Bo mester ayudo?
- Yama Internet Helpdesk: 5834000


text:
ORANJESTAD – Minister di Infrastructura Otmar Oduber a pidi conseho riba desaroyo dilanti Divi y Eagle Beach, particularmente e terenonan den discusion actualmente. Asina e mandatario su ministerio a laga sa pa medio di un comunicado dialuna atardi. E comunicado ta papia di un encuentro cu e team di maneho di DIP, ora cu Oduber a pidi informacion pa loke ta trata e terenonan cu ta hopi den discusion den e ultimo dianan, esta e tereno dilanti di e hotel Divi y e tereno na Eagle Beach.
TERENO
Den caso di tereno, ta papia specifico di e tereno dilanti di Divi Resort, unda cu por a mira midimento cu a tuma luga pa un tereno cu tin casi 40% di dje den ‘groen gebied’ esta, area destina pa keda naturaleza. “Mi a pidi conseho riba esaki pa haya mas informacion, a pesar di cu tin un acuerdo firma caba door di e Minister di Infrastructura anterior” e mandatario a sigui bisa.
BERDE
E terenonan cu ta den ‘groengebied’, definitivamente mester pidi p’e consehonan necesario di DOW y di DNM, prome cu continua cu e procesonan riba e terenonan aki. Mescos a mira e discusion riba un tereno na Eagle Beach, unda cu un NV a hacie peticion pa un propiedad pa un hotel cu kier construi di 800 camber.
Oduber ta sigui splica cu, buscando mas informacion, a compronde cu nan tambe a haya un acuerdo di Minister di Infrastructura anterior ya firma.
MANEHO
Gobierno tin un maneho pa loke ta ‘algemeen belang’, y e terenonan cu ta den ‘groengebied’ ta di interes pa preservacion di nos mangrovenan. P'esey den ambos caso a pidi conseho adicional pa por haya un bista mas cla riba e discusion cu tin riba e terenonan. Potret cortesia ABC.
DEN HAAG/ORANJESTAD – E articulo di e corant Hulandes NRC Handelsblad a bira un 'discusion publico' entre e corant y e prome minister di Aruba Evelyn Wever Croes. Ta trata di e articulo unda cu NRC a entrevista Wever riba e situacion di Venezuela. E contenido di e entrevista no a cay den bon tera cerca e prome mandatario. Den un reaccion pa NoticiaCla e siman aki, e mandatario a atende cu por lo menos 3 punto no ta cuadra den e entrevista y cu e la informa e corant. Interesante ta cu e corant a informa NoticiaCla tambe cu e informacion den nos raportahe, (e reaccion di e prome mandatario) no ta cuadra. Basa riba e punto aki, e prome mandatario a manda un contesta pa e corant. Awe mainta mientrastanto e corant a dicidi di emiti un remitido riba e tema y a manda esaki pa e portal aki.
ORANJESTAD – Despues di mas di 15 ora di reunion, parlamento a pasa e cambio di como 13 ley necesario pa por introduci e asina yama ‘crisisheffing’ cu ta drenta na vigor riba 1 di juli pa por aplica e ‘crisisheffing’ na july cu 12 voto pro (MEP, POR, RED) y 9 contra AVP. Ademas a vota pa 3 amienda unda cu amienda 1 di AVP no a pasa (12 contra 9 pro), Amienda # 5 di RED, sostene pa POR y MEP a pasa 12 pro y 9 contra, y amienda # 6 di MEP cu a pasa unanime (21 voto pro).
ORANJESTAD –Dos miembro di fraccion di MEP, Rocco Tjon y Edgard Vrolijk a entrega e concepto di ley cu ta regarda control di financiamento di partidonan politico. Esaki ta un ley cu ta percura cu partidonan politico tin cu responsabiliza nan mes pa loke ta gastonan di partido, sigur ora cu ta financia nan pa loke ta eleccionnan parlamentario. Awor ta keda na presidente di parlamento pa cuminsa e proceso pa trata e ley aki na su momento.
ORANJESTAD – E hecho cu tin un suma poni riba presupuesto 2018 pa e begrotings kamer, no kier men necesariamente cu bo ta exclui CAFT. Asina prome mandatario di Aruba Evelyn Wever Croes a bisa NoticiaCla e siman aki. Tabata siman pasa durante tratamento di presupuesto di Raad van Advies, a nota cu e tabata riba e presupuesto. Pero segun Wever, esaki ta simplemente pasobra e ta poni den programa di gobernacion di gabinete Wever Croes.
ORANJESTAD – Tratamento di ley pa introduci crisisheffing dia 1 di juli 2018 a cuminsa awe mainta den Parlamento. E intencion ta pa e ley pasa awe mes pa asina e ley por keda introduci pa e fecha menciona. E ley mester genera mas fondo pa por cubri e.o. e pago di proyectonan PPP. Como tal e ley ta trata cambio di e destinacion di cierto fondo, y tambe e porcentahe di impuesto manera BBO. Lo aumenta entre otro e BBO/BAZV cu 2.5% na un total di 6% aunke e destinacion ta cambia. Lesa e ley AKI.
ORANJESTAD - Dialuna mainta Parlamentarionan Alan Howell y Marisol Lopez_Tromp a haci entrega oficial di un iniciativa di ley pa bin cu castigonan minimo pa cierto delitonan.


text:
Aki ta sigui un resumen di e casonan den corte di prome instancia pa dia 14 di September, 2017.
Pa 8’or y mey di mainta, e sospechoso EFDD lo aparece dilanti di hues. E ta wordo acusa di menasa un persona riba 2 di December, 2016, door di bis’e na un manera intencionalmente menasante: “Mi sa unda bo ta biba. Mi ta bay warda bo na bo cas. Mi ta bay sconde den bari, tira bo. Mi ta liquida bo” y/of “Mi ta dal bo kibra tur bo **** pa bo. Mi ta dal bo un ****.” E ta wordo acusa di a intencionalmente kibra un bentana na Warda di Polis na San Nicolas riba 2 di December, 2016.
Pa 9’or di mainta, e sospechoso J-C.M.d.C. Lo aparece dilanti di hues. D.C. ta wordo acusa di a bende cocaina riba 15 di Februari, 2016.
Pa 9’or y mey di mainta, e sospechoso L.T.O.G. lo aparece dilanti di hues. O.G. ta wordo acusa di a corta un persona cu un boter kibra na su cara riba 9 di September, 2016.
Pa 10’or di mainta, e sospechoso G.A.K. lo aparece dilanti di hues. K. ta wordo acusa di a maltrata un persona riba 7 di Mei, 2016.
Pa 10’or y mey di mainta, e sospechoso PJC lo aparece dilanti hues. C. ta wordo acusa di posesion di cocaina riba 10 di Maart, 2017.
Pa 11’or di mainta, e sospechoso AJER lo aparece dilanti di hues. R. ta wordo acusa di a distrui luz di un auto riba 19 di Februari, 2016. E ta wordo acusa di a menasa un persona riba 19 di Februari, 2016 door di saca un cuchiu y zwaai cun’e den direccion di e persona aki y di bise: “Mi no ta bay lubida bo. E cos aki no ta bay keda asina. Ora mi sali, mi ta gara bo na machete.” R. ta wordo acusa di ladronicia di luzanan di un auto riba 17 di Maart, 2017.
Resumen di casonan den corte di prome instancia
Aki ta sigui un resumen di e casonan den corte di prome instancia pa dia 14 di September, 2017.


text:
Awe madruga relaciona cu un investigacion andando a detene un homber di nacionalidad Colombiano di inicial LFVH di 34 aña.
LFVH ta wordo sospecha di a atraca un establecimiento den area di Madiki na juni 2017. Ta considera e homber sumamente peligroso. Pa es motibo a hasi uzo di arrestatie team pa detene e sospechoso aki. E detencion a tuma luga den un complejo di apartamento den Bilderdijkstraat. Ta posibel cu mas detencion lo por bay cay relaciona cu e caso aki, segun polis. Pa Cuerpo Policial por resolve mas caso cooperacion di pueblo di Aruba ta hopi importante pesey polis ta pidi pueblo si tin cualkier informacion yama nos tiplijn: 11141.


text:
Diabierna 4 di augustus2017, MEP a presenta un lista sumamente interesante. Un lista di caranan conoci y cu experencia den politica conbina cu caranan nobo den politica pero no desconoci den nos comunidad. Personanan prepara y determina pa logra e cambio den nos pais.
Cu e lista aki, lider di MEP, sra Evelyn Wever-Croes a demostra di tin vision real pa MEP no solamente den e eleccion aki sino tambe pa e siguiente generacionnan integrando varios personanan hoben, profesionalnan jong y personanan bon prepara den nan area di experticio cu kier logra e cambio pa Aruba.
Masalmente, Lider di MEP, candidatonan di MEP y sostenedornan di MEP a cana bay Censo pa entrega e lista VIctorioso pa Eleccion 2017. No tin duda cu e lista di MEP ta e lista mas comenta na Aruba prome, durante e despues di a wordo entrega. Nos lista ta e unico alternativa pa eleccion 2017.
Cu e lista aki, lider di MEP, sra Evelyn Wever-Croes a demostra di tin vision real pa MEP no solamente den e eleccion aki sino tambe pa e siguiente generacionnan integrando varios personanan hoben, profesionalnan jong y personanan bon prepara den nan area di experticio cu kier logra e cambio pa Aruba.
Masalmente, Lider di MEP, candidatonan di MEP y sostenedornan di MEP a cana bay Censo pa entrega e lista VIctorioso pa Eleccion 2017. No tin duda cu e lista di MEP ta e lista mas comenta na Aruba prome, durante e despues di a wordo entrega. Nos lista ta e unico alternativa pa eleccion 2017.


text:
E evento ta tuma lugar dia 25 di november proximo:
ORANJESTAD (AAN): Den preparacion pa ‘Rosé All Day’ cu ta tuma lugar diasabra dia 25 di november proximo den Wilhelmina park sr. Govert van der Hout di Arion Wine Company a elabora riba e diferente biñanan cu nan a scoge pa e evento unico aki. ‘Rosé All Day’ di Renaissance Aruba Resort & Casino lo ta un atardi pa anochi di relahamiento, bon musica, amistad y dushi rosé.
Di acuerdo cu Van der Hout, nan a scoge e Sweet Relax Pink Rosé, e Dry Whispering Angel Rosé y e Bollinger Champagne Rosé pa e evento; di e manera ey ta complace tur smaak. “Nos a scoge e 3 biñanan aki pa sigura cu e evento por complace tur hende ofreciendo diferente opcion. Sweet Relax Pink Rosé di Alemania pa tur cu ta disfruta di un biña zoet, pa e rosé mas seco nos a scoge e rosé mas popular na mundo actualmente, cu ta e Whispering Angel y claro pa tur cu ta disfruta di e sparkling wine nos a scoge Rosé Champagne for di e cas di Bollinger, Francia”.
E ‘Rosé All Day’ ta tuma lugar riba diasabra dia 25 di november proximo den Wilhelmina park for di 5:30PM. E actividad estilo di picnik sigur lo sa di bay hala hopi atencion. Renaissance Aruba ta conoci pa innova y crea evento cu conceptonan internacional pa Aruba, cu resultadonan exitoso.
Papiando di biñanan cu lo ta obtenibel durante ‘Rosé All Day’, Van der Hout a sigui splica cu algun aña atras, e gran mayoria gustado di biña na Aruba tabata scoge pa biñanan mas zoet. “Loke nos ta experiencia awendia ta cu nos hendenan local ta birando un poco mas aventurero y ta durf mas tanto pa purba diferente estilo di biña. E White Zinfandel y e Moscato tabata dos di e biñanan mas gusta, recientemente peticion pa biñanan manera Merlot, Pinot Noir, Malbec, Chardonnay, Pinot Grigio, y Sauvignon Blanc a crece inmensamente.”
Pa diasabra dia 25 di november, bo mester imagina, un bista estilo Central Park, NY na unda cu residentenan di e gran ciudad ta sali nan cas cu un ‘blanket’, cos di come y un boter di rosé friu pa baha calor mientras cu ta combersa y estrecha lasonan di amistad.
‘Rosé All Day’ lo percura pa e experencia ey. Un biento fresco y streanan pa ilumina shelo, mientras Dj Rustica y Dj Joa Salas ta percura pa dushi musica. Hunto cu Arion Wine Company a selecta e miho rosé pa ‘Rose All Day’ cada un di nan ta pas perfectamente cu e “bites” cu a keda inclui den e pakete pa 2 persona.
Dresscode pa e evento aki lo ta blanco of ros.


text:
Polisnan a bay na Fan Bar restaurant pa un persona supuestamente arma
Dialuna atardi a drenta informe di cu na Fan bar restaurant na San Nicolas lo tin un persona cu arma di candela, mesora a dirigi algun patruya na e sitio. Na yegada di e patruya nan a bin compronde cu aki lo ta trata di un persona Latino cu lo a hisa su flanel y algun di e personanan den e lugar lo a mira algo parecido na un arma di candela. Un otro persona lo a acerca e sospechoso aki y e tipo arma a bis'e pa no mete cun'e. Pero despues e sospechoso a bay pero a pasa den un auto y a keda dal buelta rond. Polis a busca den e vecindario pero no a logra encontre.


text:
EKSPOSISHON
10 di mei 2017 Marnix Funderend Onderwijs (Klas 7b) e exsposishon di isla den nos bida na NAAM (copy) (copy)... read more
Djadumingo dia 6 di Augustus 2017 tabatin un evento di e buki SAMBUMBU di Pater Brenneker republiká na naam riba e portet bo mira kuantu hende a bin e evento... read more
27 juli 2017 un grupo di mucha di fakansi plan a bin bishita e exsposishon di isla den nos bida na naam... read more
27 di juli 2017 grupo victorie out reach a bin bishita e exsposishon di isla den nos bida na naam... read more
7 juli 2017 trahado nan di refineria isla a bin bishita e exsposishon di isla den nos bida na naam... read more
4 juli 2017 juan maurits school grupo 3 + 4 a bin bishita e exsposishon di isla den nos bida na naam... read more
30 juni 2017 trahado nan di refineria isla a bin bishita e exsposishon di isla den nos bida na naam... read more
23 juni 2017 trahado nan di refineria isla a bin bishita e exsposishon di isla den nos bida na naam... read more
16 juni 2017 trahado nan di refineria isla a bin bishita e exsposishon di isla den nos bida na naam... read more
15 juni 2017 krijtschool grupo 7a-7b-7c a bin bishita e exsposishon di isla den nos bida na naam... read more
13 juni 2017 studiante nan di Marnix Vsbo a bin bishita e exsposishon di isla den nos bida na naam... read more
9 juni 2017 trahado nan di isla a bin bishita e exsposishon di isla den nos bida na naam... read more
6 juni 2017 grupo uni a bin bishita e exsposishon di isla den nos bida na naam... read more
2 juni 2017 trahado nan di refineria isla a bin bishita e exsposishon di isla den nos bida na naam... read more
djamars 30 mei 2017 Maria Immaculata Lyceum a bin bishita e exsposishon di isla den nos bida na naam... read more
Djadumingu 28 mei 2017 Grupo, damanan Di otro a bin bishita e exsposishon di isla den nos bida na naam... read more
24 di mei 2017 Advent school Bonam a bin bishita e exsposishon di isla den nos bida na NAAM... read more
19 di mei 2017 penshonado nan di isla a bin bishita e exsposishon di isla den nos bida na NAAM... read more
18 di mei 2017 penshonado nan di isla a bin bishita e exsposishon di isla den nos bida na NAAM... read more
11 di mei 2017 Marnix Funderend Onderwijs (Klas 7c) e exsposishon di isla den nos bida na NAAM... read more
10 di mei 2017 Marnix Funderend Onderwijs (Klas 7b) e exsposishon di isla den nos bida na NAAM... read more
9 di mei 2017 Marnix Funderend Onderwijs (Klas 7a) e exsposishon di isla den nos bida na NAAM... read more
awe 3 di mei scholen gemeenschap otrobanda Goslinga a bishita eksposishon isla den nos bida
awe 3 di mei scholen gemeenschap otrobanda Goslinga a bishita eksposishon isla den nos bidaread more
Trahadonan den enfermeria ku a bai ku penshon tambe a bishita Isla den Nos Bida.
Trahadonan den enfermeria ku a bai ku penshon tambe a bishita Isla den Nos Bida. Nan ta reuni na sentro di bario Wishi Marchena.
Direktor di NAAM Richenel Ansano ta yama nan bonbiní na e eksposishon i ta splika ku un bon eksposishon ta sigui kresé ku aporte di personanan manera nan ku a biba e historia.
Studiantenan di Universidat di Mannheim ku ta studia idiomanan romano a bishita nos eksposishon Isla den Nos Bida
Studiantenan di Universidat di Mannheim ku ta studia idiomanan romano, den kua Papiamentu ta di bishita na Kòrsou. Awe nan tema tabata ‘Migrashon na Kòrsou.’ Nan a bishita nos eksposishon Isla den Nos Bida i skucha charla di Rose Mary Allen tokante migrashon di islanan ingles di Karibe i di sr. Franca tokante migrashon Portugues.read more
Gerard Habraken was fotograaf op Curacao in de jaren zestig van de vorige eeuw
Gerard Habraken was fotograaf op Curacao in de jaren zestig van de vorige eeuw. In Isla den Nos Bida kan men genieten van zijn foto’s over 30 mei 1969 en van sporters.
Zijn twee zonen waren op bezoek uit Nederland en bezochten de tentoonstelling.
NAAM is hen van harte dankbaar voor het aanleveren en mogen gebruiken van dit mooie werk.
djárason 29 mart isla den nos bida a haña bishita e mucha nan di e skol Juan Pablo Duarte
aki nan bo por wak e potret nanread more
djadumingu último 27 mart isla den nos bida a haña bishitá di grupo ora di poder... read more
awe 22 di mart isla den nos bida a risibí bishitá di grupo alegre 60+Exif_JPEG_420 Exif_JPEG_420... read more
Alta di korsou
Apertura di e eksposishon akí ta dia 17 di sèptèmber. E ta dedika na Pader Paul Brenneker i Elis Juliana. E eksposishon ta trata di kolekshon religioso, ku nan a haja 50 anja pasa i a otorga esei na NAAM.read more
Mira í biba e eksperensia: Skol di Ántes
Un lèsenar haltu riba un pedestal dilanti di klas, un mapa di Hulanda, bòrchinan ku aap-noot-mies i un krusifiho na muraya, banki di skol ku pòchi di enk,read more
Guera na Kòrsou ku historia di Segundo Guera Mundial na Kòrsou
Grupo di trabou Guera na Kòrsou?! lo organisá un eksposishon pa konmemorá Segundo Guera Mundial na Kòrsou. Esaki lo tuma lugá mei ku ta bini na Museo di Kòrsou. Banda di e eksposishon, lo organisá tambe un rekorido di lugánan importante pa guera, un siklo di pelíkula i charla i lo publiká material di informashon i pa edukashon.read more
Eksposishon – Proyekto Edukativo, Rekorido den bario i hopi mas…
Fundashon NAAM ta organisá un grandioso proyekto na 2016 ku e tema ‘100 aña Refineria na Kòrsou’, ku lo konsistí di Eksposishon, proyektonan edukativo, Rekorido den bario i hopi mas. Den kurso di otro aña NAAM i Archivo Nashonal ke para ketu na impakto i nifikashon di Isla den Nos Bida. Preparashonnan a kuminsá kaba. I awor nan ke enbolbí pueblo di Kòrsou! Den luna di novèmber tin oportunidat pa tur hende ku tin algu di kompartí e oportunidat pa konta nan.read more
charla di Dyonna Benett tokante isla den nos bida’ In de spiegel van een natie’
Djamars dia 7 di maart anochi tabatin e charla di Dyonna Benett tokante isla den nos bida’ In de spiegel van een natie’ na naam ku tabata hopi enteresante riba e potret nan bo por mira kon e charla tabataread more
Direktiva di Kas di Kultura huntu ku direktor sra. Francisca i tur empleado a bishitá NAAM pa e eksposishon “Isla Den Nos Bida- 100 Aña Refineria na Kòrsou... read more
Maduro School di bishita serka Isla den Nos Bida
Danki na Stichting Johannes Bosco nos por ofrese tur skol ku ke bishita transporte.read more
MAN of STEEL un obra di arte di GIOVANNI ABATH
Curator Felix de Rooy di e eksposishon Isla den Nos Bida e pidi Giovanni
Abath traha un obra di arte monumental speshal pa kompletá e bunita piesanan di Abath ku ya ta forma parti di e eksposishon. Djamars atardi 17 yanüari a desvelá e obra aki.
MCB prize 2016 ta keda otorgá na NAAM
E aña aki, den kual Maduro & Curiel’s Bank ta selebrá su 100 aniversario, ta e aña tambe ku Bo Banko Amigu ta otorgá pa di 20 biaha e prestigioso MCB Prize.
E premio aki ta wòrdu entregá na e organisashon, persona òf instituto ku na nos humilde opinion a sobresalí i/òf a hasi un impakto positivo den nos komunidat.
Arte, músika i baile ekspresá pa nos
Eksposishon den kuadro di Siman di Kulturaread more
Ban rebiba nos heroe Felix Chakutoe (1891-1967)
“Bou di protekshon di Señor. Karta di shimaronnan di Sürnam”
Ekshibishon NAAM-NiNSeeread more
Freeports of the Caribbean: Curaçao & Statia
E eksposishon ta tuma lugá den e hal di e edifisio nobo di NAAM, National Archaeological Anthropological Memory Management situá na Johan van Walbeeckplein 13.
E eksposishon ta interpretá bida na Willemstad (Kòrsou) i Oranjestad (St. Eustatius) na siglo 18, prinsipio di siglo 19 i kuminsamentu di siglo 20. E tempu ei tabatin hopi komersio entre e kolonianan den Karibe, Nort- i Sur-Amérika, Europa i Afrika. E komersio ei tabata trese produkto di rònt mundu riba e wafnan di Kòrsou i St. Eustatius.
Herensia di Sklabitut i enseñansa
E eksposishon “Herensia di Sklabitut” i e tópiko “revelá pasado pa kobra forsa”, ta invitá pa sigui profundisá mas na skol. Den e kuadro aki Komishon Herensia di Sklabitut, ku ta konsistí di 20 organisashon lokal ku a traha huntu pa realisá e exposishon aki, a duna ID-arte e tarea pa desaroyá material edukativo. E pakèt edukativo ta konsistí di material pa uso den klas i un guia pa kana mira dirigí e eksposishon. Tur skol ku bishita e eksposishon ta haña tantu e material komo e guia.
BETO ADRIANA, 50 AÑA TRIUNFO DEPORTIVO”
Pa kontribuí na grandesa na Weganan di Reino lo tin un eksposishon ku e kolekshon úniko di trofeo y medayanan di logronan deportivo di 50 aña di e gran deportista Bèto Adriana. E eksposishon ta reflehá un largu historia deportivo internashonal i e trofeonan ta duna un bista reflehá kultura deportivo di mas ku 20 pais kaminda Bèto a kompetí.
Curacaose Sport Federatie (C.S.F.) a dediká e premiashon deportivo anual di mas haltu di Kòrsou na su persona, esta: “Kopa Bèto Adriana” pa e deportista mas destaká di nos pais.read more